title: Amnesiac

text: Amnesiac on englantilaisen Radiohead-yhtyeen viides studioalbumi. Se julkaistiin 4. kesäkuuta, 2001 Yhdistyneessä kuningaskunnassa ja 5. kesäkuuta Yhdysvalloissa ja Kanadassa ja oli ensimmäisellä viikollaan listaykkönen Yhdistyneen kuningaskunnan listalla ja toinen Billboard Top 200 -listalla Yhdysvalloissa. Suomessa albumi sijoittui Suomen virallisella albumilistalla parhaimmillaan sijalle 1.


title: Amnesiac

text: Sue-lehti valitsi sen 2000-kymmenluvun kahdeksanneksi parhaaksi ulkomaiseksi albumiksi vuonna 2009.


title: Amnesiac

text: Kaikki kappaleet kirjoittanut Radiohead.


title: Pihla Penttinen

text: Veera Pihla Penttinen (s. 21. syyskuuta 1978 Helsinki) on suomalainen näyttelijä. Hän on näyttelijä Pertti Sveholmin tytär.


title: Pihla Penttinen

text: Lähde:


title: Toyota TF107

text: Toyota TF107 on Formula 1 -auto, jota Toyota -talli käytti kaudella 2007. TF107 julkaistiin 12. tammikuuta 2007 ja samalla se oli ensimmäinen kauden 2007 autojulkaisu. Kilpakuljettajina toimivat saksalainen Ralf Schumacher ja italialainen Jarno Trulli.


title: Toyota TF107

text: Toyota keskittyi autossa eniten aerodynamiikan parantamiseen. Auton korkeutta ja asettelua parannettiin niin, että siitä samalla tuli korkeampi.


title: Toyota TF107

text: Muutenkin koko auton rakennetta muutettiin perusteellisesti. Moottoria tuotiin eteenpäin samalla, kun suuri polttoainetankki yritettiin säilyttää, vaihdelaatikkoa pidennettiin ja talli otti käyttöön saumattomaan vaihteenvaihdon käyttöön ensimmäistä kertaa.


title: Planeettojen magneettikentät

text: Planeettojen magneettikentät ovat maapalloa ja muita planeettoja ympäröiviä suhteellisen voimakkaita magneettikenttiä. Magneettikenttä syntyy melko nopeasti pyörivän planeetan nestemäisessä sähköä johtavassa kerroksessa, jossa tapahtuu konvektiovirtauksia. Planeetan pyöriminen ja konvektiovirtaukset luovat sähkövirtoja dynamoteorian mukaisesti. Sähköä johtava aine voi olla nestemäistä rautaa, metallista vetyä tai ionisoitunutta ainetta.


title: Planeettojen magneettikentät

text: Planeetan magneettikenttään osuvat aurinkotuulen varatut hiukkaset. Aurinkotuuli puristaa magneettikentän Auringon puolelta kasaan ja venyttää sen toiselta puolelta valtavan pitkäksi pyrstöksi. Magneettikenttään jää vangiksi aurinkotuulen hiukkasia, jotka varastoituvat sinne niin sanottuihin Van Allenin vyöhykkeisiin. Planeetan magneettinen akseli ei ole sama kuin sen pyörimisakseli. Niillä taivaankappaleilla, joilla nestemäinen sähköä johtava kerros puuttuu ja/tai jotka pyörivät nopeasti, on vain heikko magneettikenttä. Esimerkiksi Marsin kuoressa näkyy jäänteitä magneettikentästä, siellä on joskus ollut nopeampia ytimen konvektiovirtoja.


title: Planeettojen magneettikentät

text: Jos planeetan magneettikenttä on voimakas, se vuorovaikuttaa auringosta virtaavan sähköisesti varattuja hiukkasia sisältävän aurinkotuulen kanssa. Aurinkotuuli törmää planeetan magneettikenttään iskurintamassa.. Magnetopaussi on iskurintaman takana oleva planeetan varsinaisen magneettikentän raja, joka on Auringon puolella melko lähellä planeettaa, mutta Auringon vastakkaisena puolena hyvin kaukana Auringosta. Niinpä aurinkotuuli puhaltaa planeetan magneettikentän komeettamaiseksi pyrstöksi.


title: Planeettojen magneettikentät

text: Aurinkotuulen hiukkasia joutuu vangiksi planeetan magneettikenttään. Siellä ne liikkuvat valtavilla nopeuksilla, jotka lämpötiloiksi tulkittuna vastaavat jopa satoja miljoonia kelvineitä. Se ei näy lämpötilamittauksissa, sillä hiukkastiheys on harva. Magneettikentän vangitsemat hiukkaset synnyttävät Van Allenin vyöt, säteilyvyöt, jotka ovat Jupiterilla vaarallisen voimakkaat. Kun Auringon purkaus tapahtuu, osa hiukkasista vuotaa maan magneettikentästä ilmakehään, ja synnyttää revontulia, joita on havaittu myös muun muassa Saturnuksella ultraviolettikuvista.


title: Planeettojen magneettikentät

text: Planeettojen magneettikentän synnyttää sähköä johtavan nestemäisen osan eri leveysasteiden pyöriminen eri nopeuksilla, ja lämmön vaikutuksesta tapahtuvat virtauksen yhdessä. Tätä mekanismia sanotaan dynamomekanismiksi. Planeettojen magneettikentät eivät ole jäänteitä planeettojen syntyajalta, koska lämpötila planeettojen ytimissä on yli 850  K, jonka yläpuolella ei pysty olemaan kiinteissä aineissa magnetismia. Maan magneettikentän synty vaatii miljardin ampeerin virtoja. Maalla magnetismiaine on nestemäistä rautaa, Jupiterilla ja Saturnuksella metallista vetyä ja Uranuksella ja Neptunuksella mitä luultavimmin veden, ammoniakin ja metaanin seos.


title: Planeettojen magneettikentät

text: Maan magneettikenttä on suunnilleen kaksinapainen dipolikenttä. Maan dipolimomentti on 7,906 x 10 Gauss cm³ = 7,906 x 10 Tesla m³ ja voimakkuus pinnalla 0,3076 gaussia. Planeetan magneettikentän voima = Gaussit*planeetan säde kolmenteen potenssiin. Silloin Maan kentän voimakkuus on 0,3076 gaussia × R Maapotenssiin 3 = 7,981×10E10. Maan magneettikenttä navalla on 0,7 gaussia, Jupiterin 15 gaussia, Uranuksen 1,0 gaussia, ja Neptunuksen 0,8 gaussia.


title: Planeettojen magneettikentät

text: W aurinkotuuli, A ilmakehä, S satelliitit tai renkaat.


title: Planeettojen magneettikentät

text: Magneettikentän voimakkuus vaihtelee pinnalle keskitetylle dipolille kertoimella 2, ja Uranukselle ja Neptunuksella, joilla kentän keskus ei ole planeetan ytimessä 9-12.


title: Yrjö Niskanen

text: Yrjö Hermanni Niskanen (5. heinäkuuta 1932 Pielavesi – 18. kesäkuuta 2007 Helsinki) oli Pohjolan toimitus- sekä pääjohtaja vuosina 1989–1996. Lisäksi hän toimi useissa yhtiöissä hallituksen puheenjohtajistossa tai jäsenenä, muun muassa UPM-Kymmenen hallituksen puheenjohtajana sekä Nokian hallituksen varapuheenjohtajana. Hän sai vuorineuvoksen arvon 1995.


title: Yrjö Niskanen

text: Yrjö Niskanen syntyi Savon Pielavedellä vuonna 1932. Pielaveden kodistaan Niskanen lähti maailmalle 11-vuotiaana. Ensimmäisenä etappina oli oppikoulu Iisalmessa. Iisalmesta Niskanen kirjoitti ylioppilaaksi vuonna 1951 ja suuntasi matkansa Helsinkiin.


title: Yrjö Niskanen

text: Tulevan koulutusalan valinta Helsingissä ei ollut helppo, sillä Kauppakorkeakoulun lisäksi kiinnostusta herätti myös Helsingin Yliopiston lääketieteellinen tiedekunta. Vaaka kallistui kuitenkin kaupallisen alan opintojen puoleen; omien sanojensa mukaan valinnan ratkaisi opintojen pituus. Niskasen aikaan ekonomiksi valmistui keskimäärin nopeammin kuin lääkäriksi.


title: Yrjö Niskanen

text: Niskanen aloitti työt vakuutusalalla vuonna 1953. Hän oli löytänyt opinahjonsa seinältä ilmoituksen vapaana olevasta työpaikasta vakuutusyhtiö Tarmon palveluksessa. Tarmosta löytyi myös Niskasen tuleva vaimo, Vera (o.s. Sairisto). Pohjolaan Niskanen siirtyi 1959 ja työskenteli siellä eläkkeelle jäämiseensä asti.


title: Yrjö Niskanen

text: Niskasella oli myös huomattava osa KOP:n ja SYP:n yhdistyessä 1990-luvun puolivälissä. Taisteluistaan ”Sinivalkoisen” pääomaleirin puolella Niskanen sai kutsumanimen "Sinivalkoinen vuorineuvos."


title: Yrjö Niskanen

text: Yrjö ja Vera Niskanen saivat kaksi poikaa sekä viisi lastenlasta. Vapaa-aikaansa Niskanen vietti mielellään kalastaen, golfaten sekä metsästäen.


title: Yrjö Niskanen

text: Yrjö Niskanen oli yksi Suomen pankki- ja finanssisektorin sekä toisaalta teollisuuden rakenneuudistuksen pääarkkitehdeista runsaat kymmenen vuotta sitten.


title: Yrjö Niskanen

text: Vallan keskittyminen Pohjolan pääomaleirin ykkösmiehelle oli 1990-taitteessa huimaava. Niskanen oli yht´aikaa neljän vakuutusyhtiön toimitusjohtaja sekä hallituksen jäsen. Hallituspaikkoja muissa suuryhtiöissä Niskasella oli myös lukuisia; lisäksi Niskanen osallistui aktiivisesti pienempien yritysten hallintoon.


title: Yrjö Niskanen

text: Niskasen asemassa ollut vallankäyttäjä oli tavallaan yksinäinen. Läheisimmät sosiaaliset kontaktit rajoittuivat melko suppeaan kaveripiiriin, joka hahmotti liiketoimia ja maailmaa kabineteissa, metsällä, kalalla ja golfkentillä.


title: Yrjö Niskanen

text: Niskasen aikaiset suurimmat teollisuuden ja rahoituksen väännöt olivat Yhtyneiden Paperitehtaiden ja Rauma-Repolan liitto sekä KOP:n ja SYP:n yhdistyminen. Hän oli yksi vaikutusvaltaisimpia sillanrakentajia, kun sinivalkoinen ja ruotsalaisen pääoma kohtasivat.


title: Yrjö Niskanen

text: Niskanen vaikutti osaltaan myös suuresti Nokian saattamiseen nykyiselle uralleen. Kun ruotsalainen Ericsson tarjoutui ostamaan huonossa kunnossa olleen yhtiön, Niskasen peukalon alla olleet Nokia-osakkeet eivät lähteneet Suomesta.


title: Yrjö Niskanen

text: Yrjö Niskanen promovoitiin Helsingin Kauppakorkeakoulun kunniatohtoriksi vuonna 1996. Vuorineuvoksen arvonimi Niskaselle myönnettiin jo vuotta aiemmin, vuonna 1995. Ansioistaan liike-elämän palveluksessa Yrjö Niskanen on saanut myös Suomen Leijonan I:n luokan komentajamerkin.


title: Kolmen kuningaskunnan kronikka

text: Kolmen kuningaskunnan kronikka (, pinyin: Sānguó zhì) on kiinalainen historiallinen tekstilähde, joka kertoo Kolmen kuningaskunnan ajasta eli vuosista 189-280. Sen kirjoitti Chen Shou 200-luvulla. Teokseen on koottu yhteen kolmen kilpailevan kuningaskunnan, Wein, Shu Hanin ja Wun historia. Historiateoksessa on 65 osaa: 30 Weistä, 15 Shusta ja 20 Wusta. Jokainen osa koostuu yhdestä tai useammasta merkkihenkilön elämäkerrasta.


title: Kolmen kuningaskunnan kronikka

text: Kronikka oli perustana viihteellisemmälle ja suositummalle kaunokirjalliselle teokselle Sanguo yanyi "Kolmen kuningaskunnan kertomus", joka on eräs Kiinan kirjallisuuden tunnetuimmista teoksista. Sen kirjoittajaksi nimetään Luo Guanzhong, joka eli noin 1300-luvulla.


title: Hail to the Thief

text: Hail to the Thief ("The Gloaming") on englantilaisen rockyhtyeen Radiohead kuudes studioalbumi, joka julkaistiin 9. kesäkuuta 2003 Yhdistyneessä kuningaskunnassa ja 10. kesäkuuta Yhdysvalloissa. Se sijoittui ensimmäiseksi Yhdistyneen kuningaskunnan listalla ensimmäisellä viikollaan ja Yhdysvalloissa kolmanneksi. Tammikuuhun 2007 mennessä "Hail to the Thief" -levyä oli myyty 932 000 kappaletta Yhdysvalloissa.


title: Hail to the Thief

text: "Hail to the Thiefillä" Radiohead palasi takaisin alternative rockiin kahden levyn jälkeen, jotka sisälsivät vaikutuksia elektronisesta musiikista ja jazzista.


title: Hail to the Thief

text: Lähes tunnin pituinen "Hail to the Thief" on yhtyeen pisin albumi, vaikka useat sen kappaleet ovatkin kaksi-kolme minuuttia pitkiä, siis lyhyempiä kuin Radioheadin kappaleet yleensä. Thom Yorke sanoi, että hän sai innoituksensa Beatlesin kappaleista, jotka tuntuivat kestävän kauemmin kuin kestivät.


title: Hail to the Thief

text: Kaikki kappaleet on kirjoittanut Radiohead.


title: Hail to the Thief

text: Kuten albumikin, jokainen kappale sisältää toisen nimen.


title: Tom Ridge

text: Thomas Joseph Ridge (s. 26. elokuuta 1945) on yhdysvaltalainen republikaanisen puolueen poliitikko, joka oli edustajainhuoneen jäsen Pennsylvaniasta (1983–1995), Pennsylvanian kuvernööri (1995–2001), Yhdysvaltain presidentti George W. Bushin kotimaan turvallisuuden avustaja (2001–2003) ja kotimaan turvallisuuden ministeri (2003–2005).


title: Tom Ridge

text: Ridge opiskeli Harvard Collegessa ja palveli armeijassa Vietnamin sodassa, josta palasi 1970. Hän suoritti oikeustieteen tohtorin tutkinnon Dickinson School of Law'ssa 1972.


title: Tom Ridge

text: Hän oli Erie Countyn piirisyyttäjänä ennen valintaansa edustajainhuoneeseen. Kuvernöörinä hän ajoi lakia ja järjestystä ja allekirjoitti yli 200 kuolemantuomiota, viisi kertaa enemmän kuin kaksi edeltäjäänsä yhteensä. Toimeen Pennsylvaniassa pantiin hänen kuvernööriaikanaan kuitenkin vain kolme kuolemantuomiota.


title: Tom Ridge

text: Syyskuun 11. päivän 2001 iskujen jälkeen presidentti Bush loi valkoisen talon Office of Homeland Securityn ja nimesi Ridgen sen johtoon. Marraskuun 2002 Homeland Security Actin hyväksymisen jälkeen siitä tuli ministeriön tasoinen Department of Homeland Security, jonka alle järjestettiin 22 virastoa ja 180 000 työntekijää suojelemaan Amerikkaa terrorismilta. Ridgestä tuli Yhdysvaltain ensimmäinen kotimaan turvallisuuden ministeri tammikuussa 2003.


title: Tom Ridge

text: Ridge ilmoitti jäävänsä eläkkeelle marraskuussa 2004. Helmikuussa 2005 hänet nimitettiin Home Depotin johtokuntaan.


title: Tom Ridge

text: Erie International Airport nimettiin hänen mukaansa Tom Ridge Fieldiksi.


title: Quasimodo

text: Quasimodo on Victor Hugon luoma henkilöhahmo teokseen Pariisin Notre-Dame.


title: Quasimodo

text: Quasimodo on kyttyräselkäinen ja muutenkin ruumiiltaan epämuodostunut. Quasimodo on ilmeisesti hylätty lapsena ulkomuotonsa vuoksi. Arkkidiakoni Claude Frollo on ottanut hänet Notre-Damen kellonsoittajaksi. Quasimodon ainoa huvitus on paukuttaa kirkonkelloja. Tämän vuoksi hän kuitenkin kuuroutuu.


title: Quasimodo

text: Quasimodo rakastuu mustalaistyttö Esmeraldaan, mutta tämä ei vastaa hänen rakkauteensa. Hän ottaa tytön luokseen kirkontorniin turvaan, kun tätä syytetään noituudesta.


title: Quasimodo

text: Quasimodon nimi juontaa pääsiäisen jälkeisestä Quasimodo-sunnuntaista, joka on katoliseen kirkkovuoteen kuuluva juhla. Juuri tuona sunnuntaina Quasimodo löydettiin lapsena jätettynä erään Notre Damen sisäänkäynnin eteen.


title: Eric Adams

text: Eric Adams (oik. Louis Marullo; s. 12. heinäkuuta 1952) on yhdysvaltalainen heavy metal -laulaja, joka on ollut Manowar-yhtyeen laulusolistina vuodesta 1980. Adams on harrastanut laulamista jo yhdeksänvuotiaasta lähtien, mutta ennen Manowaria hän ei ollut kuulunut yhteenkään yhtyeeseen. Adamsilla on kantava ja vahva ääni. Eric Adams on ottanut taiteilijanimensä poikiensa Ericin ja Adamin nimistä.


title: The Bends

text: The Bends on englantilaisen rock-yhtyeen Radioheadin toinen studioalbumi, joka julkaistiin 13. maaliskuuta 1995 Yhdistyneessä kuningaskunnassa ja 4. huhtikuuta 1995 Yhdysvalloissa. Albumi on omistettu koomikko Bill Hicksille.


title: The Bends

text: Radioheadin esikoisalbumi "Pablo Honey" oli vielä melko tavallista rockmusiikkia, mutta "The Bendsillä" näkyi yhtyeen muutos kohti taiderockia, joskin yhtye oli vasta kehityksen alkuvaiheessa. "The Bends" sisältää rajumpia kappaleita, kuten ”Just” ja ”My Iron Lung”, sekä hitaita ja tunnelmallisia balladeita, kuten ”Street Spirit (Fade Out)” ja ”High and Dry”. Samalla kappaleilla kuten ”Planet Telex” koitettiin uusia kokeiluja koskettimien kanssa. Tämä kappale on myös yhtyeen ensimmäinen, josta tehtiin remixejä, jotka löytyvät singlejen b-puolina. "The Bends" toi yhtyeelle suuremman yleisön singlejen suuren suosion avulla. Singlet ”High and Dry”, ”Fake Plastic Trees” ja hypnoottinen ”Street Spirit (Fade Out)” menestyivät hyvin listoilla.


title: The Bends

text: Albumin tuotti John Leckie (The Stone Roses, The Fall, Pink Floyd), joka antoi yhtyeelle vapauksia tehdä albumin omalla tyylillään. Kitaristi Jonny Greenwood sanoi, että yhtye teki toisen albuminsa miten halusi, eikä huomioinut toisten apua, toisin kuin ensimmäisellä levyllä. Yhtyeen suurimmat vaikuttajat olivat albumin teon aikoina Jeff Buckley, Magazine, Morrissey, R.E.M. ja Pixies. Yhtye teki myös covereita Carly Simonin ja Tim Buckleyn kappaleista näihin aikoihin.


title: The Bends

text: Radiohead oli jo matkalla kuuluisuuteen singlen ”Creep” (ensialbumilta "Pablo Honey") suuren suosion takia, erityisesti Yhdysvalloissa. "The Bends" sai huomattavasti suurempaa huomiota kriitikoilta, päästen monien kriitikoiden listoille vuoden 1995 lopulla. Albumi julkaistiin 1990-luvun suuressa brittipop-huumassa, josta levy hyötyi. Kuitenkin yhtyeen kotimaassa, Britanniassa, yhtyeen musiikki oli harvoin samassa ryhmässä Blurin, Pulpin ja muiden brittipop-yhtyeiden kanssa, joten se sai ylistystä skenestä poikkeamisen takia.


title: The Bends

text:
Albumi ei menestynyt Amerikassa, jossa yksikään sen singleistä ei noussut listoille (itse albumi nousi lopulta sijalle #88 Billboard 200 -listalla vuonna 1996, mikä on yhtyeen huonoin albumisijoitus), mutta oli suuri menestys Britanniassa. Kesällä 1995 Radiohead teki kiertueen R.E.M:n lämmittely-yhtyeenä, soitti kappaleita "The Bendsiltä" ja kasvatti suosiotaan.
Yhtye teki albumin kappaleista musiikkivideoita, jotka saivat soittoaikaa maailmanlaajuisesti. Kappaleen "Just" musiikkivideon ohjasi Jamie Thraves ja se palkittiin Brit Awardsilla. Jonathan Glazer, joka teki myös "Karma Policen" musiikkivideon, teki mustavalkoisen videon kappaleelle "Street Spirit". Kappaleen "Fake Plastic Trees" musiikkivideon ohjasi Jake Scott. Näiden lisäksi myös kappaleesta "High and Dry" tehtiin "Pulp Fiction" -vaikutteinen musiikkivideo, ja kaikki neljä julkaistiin myöhemmin videona ja DVD:nä julkaisussa "7 Television Commercials" (mukana myös muutama kappale "OK Computerilta").


title: The Bends

text: Vuonna 2006 levy oli mukana "The Observerin" listalla "50 albumia, jotka muuttivat musiikin"..


title: The Bends

text: "The Bends" otti toisen sijan yhtyeen "OK Computerin" takana sekä vuonna 1998 että vuonna 2006 "Q-lehden" lukijoiden listalla kaikkien aikojen parhaista albumeista. "Rolling Stone" -lehti antoi lopulta albumille huonot arviot antaen kaksi tähteä viidestä. "The Bends" oli sijalla 20 Channel Fourin katsojien "kaikkien aikojen parhaat albumit" -listalla vuonna 2006.


title: The Bends

text: Yhtyeen mukaan "The Bends" oli myös muutos Thom Yorken lyriikoissa henkilökohtaisista ongelmista enemmän sosiaalisiin ja maailmanlaajuisiin teemoihin, joka myös dominoi yhtyeen myöhempää tuotantoa.


title: The Bends

text: Albumin nimi, joka viittaa sukeltajantautiin, on yksi albumin monista viitteistä psyykkisiin ongelmiin. Radiohead valitsi toiselle albumilleen erittäin symbolisen nimen, koska heidän suosionsa tuli liian nopeasti ("Creepin" suosio) eikä yhtye ollut valmistautunut siihen ja heidän piti kärsiä epämiellyttävistä seuraamuksista (levy-yhtiön painostus yms.)."


title: The Bends

text: "The Bendsin", erityisesti "My Iron Lungin" sanoitus, koettiin Britannian lehdistössä Thom Yorken depressiona. "Melody Maker" teki jopa artikkelin, jossa odotettiin Yorken olevan seuraava "rock 'n rollin marttyyri", Kurt Cobainin ja Richey Jamesin seuraaja.


title: The Bends

text: "The Bends" oli Radioheadin ensimmäinen albumi, jonka tekijänä oli mukana Nigel Godrich, tosin pääosin tekniikasta vastasi Abbey Roadin studioiden veteraani John Leckie. Se oli myös yhtyeen täysipitkä albumi, jonka kansikuvan teki Stanley Donwood. Donwoodin apuna oli Thom Yorke, joka käytti nimeä "The White Chocolate Farm" (myöhemmin lyhennetty "Tchock"iin). Alun perin Kansi on Donwoodin valokuva nukesta, jolla on Yorken kasvot. Levy on Radioheadin viimeinen, jonka mukana on kuva yhtyeen jäsenistä. "The Bends" on yksi ainoista yhtyeen albumeista, joka on pääosin nauhoitettu tavallisessa äänitysstudiossa.


title: The Bends

text: Kaikki kappaleet kirjoittanut Radiohead.


title: Dreamcatcher

text: Dreamcatcher on Deep Purplen laulajana tunnetun Ian Gillanin sooloalbumi vuodelta 1998. Levyllä Ian Gillan jättää hard rockin ja keskittyy pelkästään leppoisempiin tunnelmiin.


title: Sektoritutkimuslaitos

text: Sektoritutkimuslaitos on yleisnimitys eri Suomen ministeriöiden budjettitalouden piiriin kuuluville tutkimuslaitoksille. Ne ovat oman ministeriöidensä tietotarpeiden tuottajia.


title: Sektoritutkimuslaitos

text: Sektoritutkimuslaitokset ovat (suluissa ministeriö):


title: Sektoritutkimuslaitos

text:
Aikaisempia laitoksia olivat
Sektoritutkimus tuli tiedepoliittisena käsitteenä keskusteluun Suomessa valtion tiede- ja teknologianeuvoston vuonna 1987 jättämässä katsauksessa. Sektoritutkimuksella viitattiin siihen, että määrätyt tutkimukset toteutettiin hallinnon sektoreiden puitteissa ja koskivat määrätyn hallinnollisen sektorin kysymyksiä. Vasta keskuselin tarkasteli kullakin sektorilla tuotettuja tutkimuksia ja suunnitelmia laajemman kokonaisuuden kannalta.


title: Sektoritutkimuslaitos

text: Yrjö Neuvon johtama työryhmä pohti vuosina 2006 ja 2007 sektoritutkimuslaitosten tilannetta ja ehdotti siirtymistä nk. siirtyminen tilaaja-tuottaja -malliin, joka merkitsee ko. laitosten budjettirahoituksen uusjakoa. VTT ei ole mukana sektoritutkimusmuutoksessa, koska sen liikelaitokseksi muuttaminen 1. syyskuuta 2009 alkaen on oma kehityshankkeensa. Valtion kahdessakymmenessä tutkimuslaitoksessa kuluu noin 500 miljoonaa euroa vuosittain, joten rahoituksen uusjako on merkittävä muutos. Neuvon työryhmän raportin julkistuksen jälkeen 18 tutkimuslaitoksen johtajat julkaisivat Helsingin Sanomissa vetoomuksen sitä vastaan.


title: Sektoritutkimuslaitos

text: Vuosina 2009 ja 2015 monia laitoksia yhdisteltiin.


title: Sektoritutkimuslaitos

text: Vuonna 2014 tuli voimaan uudistus, jossa suuria osia laitosten rahoituksesta siirrettiin Strategisen tutkimuksen rahastoon.


title: Kuvitelma 20. vuosisadasta

text: Kuvitelma 20. vuosisadasta on tanskalaisen Peter Høegin esikoisromaani, jonka tanskankielinen alkuteos "Forestilling om det tyvende århundrede" julkaistiin vuonna 1988. Suomeksi teos on käännetty 1997, ja se kuuluu Tammen Keltaiseen kirjastoon.


title: Kuvitelma 20. vuosisadasta

text: Romaani esittelee laajasti kolmen sukupolven elämää Tanskassa vuosina 1520-1989. Kertoja on nuorimman sukupolven edustaja, jonka henkilöllisyys paljastuu vasta lopussa.


title: Kuvitelma 20. vuosisadasta

text: Ensimmäisessä osassa käsitellään kertojan isovanhempia lapsena ja nuorena. Carl Laurids on Mørkhøjin herraskartanon pehtorin poika. Mørkhojin kreivi on pysäyttänyt ajan, ja monen sadan vuoden ajan kukaan ei vanhene, ennen kuin Carl syntyy ja pakenee myöhemmin vuonna 1918. Amalie Teander on rudkøpingiläisen "vanhan rouvan" lapsenlapsi. Vanha rouva ennustaa kaikki kaupungin tapahtumat etukäteen, hänen poikansa Christoffer, joka on Amalien isä, määrittelee kaikki tekemisensä sekunnin tarkkuudella. Amalie on perheessä ainoa, jonka tekemisiä vanha rouva ei osaa ennustaa. Anna Bak asuu Lavnæsin kalastajakylässä. Hänen rovasti-isänsä uskoo, että tytär vielä synnyttää uuden Messiaan, ja hän kuljettaa tyttöä häkissä ympäri kyliä. Adonis Jensen on kuuluisan varkaan poika, joka ei isänsä yrityksistä huolimatta opi varastamaan.


title: Kuvitelma 20. vuosisadasta

text: Toinen osa käsittelee kertojan isovanhempia heidän solmittuaan avioliiton. Anna karkaa isänsä luota tultuaan raskaaksi, tapaa Adoniksen, ja he asettuvat Christianshavniin. Adonis menestyy useissa ammateissa, ja heille syntyy tytär Maria. Heidän kotinsa alkaa vajota mutaan, ja Anna menettää mielenterveytensä ja alkaa siivota pakonomaisesti. Maria alkaa elättää itseään varastelemalla. Lopulta Anna katoaa talon mukana, ja Adoniksen ja Marian tiet eroavat. Carl ja Amalie tapaavat, kun Amalie on kuolemassa nälkään, ja Carl pelastaa hänet. Aikomuksistaan huolimatta Carl ei pysty kohtelemaan häntä yhtä kertakäyttöisenä kuin muita naisia, ja he päätyvät naimisiin. Hyvän julkisen kuvan alla heidän suhteensa ei toimi, ja avioparin pojan Carstenin ollessa viisivuotias Carl lähtee. Amalie alkaa elättää itseään ja poikaansa myymällä itseään kuuluisille miehille.


title: Kuvitelma 20. vuosisadasta

text: Kolmannessa osassa käsitellään kertojan vanhempien nuoruutta ja aikuisuutta. Carsten menee Søron akatemiaan opiskelemaan, Maria päätyy Annebgergin kasvatuslaitokseen. Karattuaan laitoksesta Maria tapaa Carstenin, ja pojan valmistuttua he menevät naimisiin. Myöhemmin heille syntyy kaksoset, Madelene ja Mads.


title: Insta

text: Insta Group Oy on suomalainen perheyritys, jonka toimialoja ovat teollisuusautomaatio, digitaalinen tietoturva ja puolustusteknologia. Konserniin kuuluvat teollisuusautomaatioon erikoistunut Insta Automation Oy, tietoturvaratkaisuja ja -palveluja kehittävä Insta DefSec Oy ja ilmailun elinkaaripalveluita tuottava Insta ILS Oy.


title: Insta

text: Yrityksen liikevaihto oli vuonna 2016 noin 108 miljoonaa euroa ja työntekijöitä sen palveluksessa on noin 800. Toimipisteitä yrityksellä on Tampereella, Vantaalla, Espoossa, Muuramessa, Oulussa, Harjavallassa, Porissa, Porvoossa, Kuopiossa, Varkaudessa ja Imatralla.


title: John Ashcroft

text: John David Ashcroft (s. 9. toukokuuta 1942 Chicago) on yhdysvaltalainen republikaanipoliitikko. Hän oli presidentti George W. Bushin hallinnon oikeusministeri 2001–2005 ja tätä ennen Missourin kuvernööri 1985–1993 ja senaattori 1995–2001.


title: John Ashcroft

text: Ashcroft on syntyisin Chicagosta, mutta hän kasvoi Missourin Springfieldissä. Hänen isänsä oli yksityisen Evangel Universityn johtaja ja helluntailaisen Assembly of Godin saarnaaja. Ashcroft opiskeli Yalen yliopistossa ja suoritti tohtorintutkinnon University of Chicagossa 1967. Hän opetti lyhyen aikaa yritysoikeutta Southwest Missouri State Universityssä.


title: John Ashcroft

text: Ashcroft pyrki kongressiin ensimmäisen kerran jo 1972, mutta hävisi republikaanien esivaalissa. Hänestä tuli Missourin oikeusministeri 1976–1985, kunnes hänet valittiin kuvernööriksi vuoden 1984 vaalissa.


title: John Ashcroft

text: Politiikassaan Ashcroft ajoi vahvan konservatiivisia arvoja. Hän kannatti kuolemanrangaistusta ja vastusti aborttia, homojen oikeuksia ja asevalvontaa. Konservatiivinen Christian Coalition antoi hänelle huippupisteet hänen pyrkiessään presidenttiehdokkaaksi vuonna 2000, mutta ympäristö- ja naisjärjestöt vastustivat häntä.


title: John Ashcroft

text: Ashcroft on kirjoittanut useita kirjoja: "On My Honor: The Beliefs that Shape My Life", "Lessons from a Father to his Son" ja "Never Again: Securing America and Restoring Justice".


title: John Ashcroft

text: Poliittisen uransa jälkeen Ashcroft liittyi saarnaaja Pat Robertsonin perustaman Regent Universityn henkilökuntaan ja työskentelee sen oikeustieteen ja hallinnon laitoksilla.


title: Suomen videopeliala

text: Suomen videopeliala muodostuu noin 260 pelitalosta, jotka kehittävät pelejä erityisesti mobiililaitteille, kuten matkapuhelimille ja tableteille. Peleihin liittyvää koulutusta on tarjolla yli 20 oppilaitoksessa. Pelialaa tukevia organisaatioita ovat IGDA Finland, Neogames ja Suomen Pelinkehittäjät ry.


title: Suomen videopeliala

text: Suomen videopelialan historia alkaa vuodesta 1979, jolloin julkaistiin ensimmäinen suomalainen videopeli "Chesmac". Ensimmäinen kansainväliseen levitykseen päässyt peli julkaistiin vuonna 1986 ja ensimmäiset yritykset perustettiin 1990-luvulla. 1990–2000-luvun vaihteen IT-kuplan aikana perustettiin paljon mobiilipelitaloja. Kuplan puhjettua Nokia ylläpiti suomalaista pelialaa vuonna 2003 julkaistulla N-Gage-pelilaitteella. Digitaalinen jakelu muodostui 2000-luvun lopulla suomalaisen pelialan kasvun pohjaksi. Startup-yrityksiä alettiin perustaa toden teolla vuonna 2011, kun kehittämisestä ja julkaisusta oli tullut pienillekin toimijoille helpompaa. Vuosina 2011–2014 perustettiin yhteensä 179 uutta pelitaloa. Vuonna 2015 suomalaiset peliyritykset julkaisivat yhteensä 145 peliä. Pelialan liikevaihto oli 1,8 miljardia vuonna 2014.


title: Suomen videopeliala

text: Tunnetuimpia yrityksiä ovat Supercell, Rovio, Remedy Entertainment, Bugbear Entertainment, Sulake, RedLynx, Frozenbyte ja Housemarque. Tärkeimpiä videopelejä ovat Remedyn kehittämä "Max Payne", Bugbear Entertainmentin kehittämä "Rally Trophy", Bloodhousen kehittämä "Stardust," Supercellin kehittämä "Clash of Clans", sekä "Clash Royale" ja Rovion kehittämä "Angry Birds". Yritysten lisäksi Suomessa on paljon pelikehitysharrastajia.


title: Suomen videopeliala

text: Suomen videopelialan historia alkaa vuodesta 1979, jolloin julkaistiin ensimmäinen suomalainen videopeli "Chesmac". Harrastustoiminta ja pelien tekeminen alkoi käytännössä 1980-luvun alussa, kun Commodore VIC-20, Commodore 64 ja Amiga saapuivat markkinoille. Alkuvuosina pelinkehitys oli puhtaasti harrastustoimintaa, ja yleensä pelit olivat yhden henkilön kehittämiä koodikokeilujen sivutuotteita. Monella pelikehittäjällä olikin taustaa demoskenestä, jossa luotiin lyhyitä, ei-pelattavia koodaustaitoa esitteleviä demoja. Suomen pelikehitystoiminnalle tärkeä tapahtuma on ollut vuodesta 1992 asti järjestetty Assembly, johon suomalaiset pelikehittäjät ja demoskenen harrastajat ovat kokoontuneet. Ensimmäinen kansainväliseen levitykseen päässyt peli julkaistiin vuonna 1986 ja yritysmuotoinen pelinkehitys alkoi 1990-luvun alussa, kun Stavros Fasoulas ja Ilari Kuittinen perustivat Terramarquen; myöhemmin Bloodhouse ja Terramarque fuusioituivat muodostaen Housemarquen.


title: Suomen videopeliala

text: 1990–2000-luvun vaihteen IT-kuplan aikana perustettiin paljon mobiilipelitaloja. Kuplan puhjettua Nokia ylläpiti suomalaista pelialaa N-Gage-pelilaitteellaan, joka julkaistiin 2003. Digitaalinen jakelu muodostui 2000-luvun lopulla suomalaisen pelialan kasvun pohjaksi, mistä esimerkkinä on vuonna 2009 julkaistun "Angry Birdsin" ja siitä kasvaneen brändin menestys. Startup-yrityksiä alettiin perustaa toden teolla vuonna 2011, kun kehittämisestä ja julkaisusta oli tullut pienemmillekin toimijoille helpompaa. Vuosina 2011–2014 perustettiin yhteensä 179 uutta pelitaloa; helmikuussa 2015 69 prosenttia Suomen pelitaloista oli alle viisi vuotta vanhoja. 2010-luvulla ilmaiseksi pelattavat pelit ovat muodostuneet tärkeäksi tulonlähteeksi; tästä esimerkkinä Supercellin "Clash of Clans" ja "Hay Day". Ominaista pelialalle ovat myös ”toisen kierroksen start-upit”, joita perustavat pelialan kokeneet toimijat.


title: Suomen videopeliala

text: Tunnetuimpia ja tärkeimpiä suomalaisia videopelejä ovat Remedy Entertainmentin kehittämä "Max Payne", Bugbear Entertainmentin kehittämä "Rally Trophy", Bloodhousen kehittämä "Stardust" ja Rovio Entertainmentin kehittämä "Angry Birds". Nokian kehittämällä N-Gage-pelilaitteella on myös tärkeä rooli mobiilipelihistorian alkuvaiheissa.


title: Suomen videopeliala

text: Pelialan liiketoiminta painottuu pääkaupunkiseudulle, sillä 38 % yrityksistä sijaitsee Helsingissä, Espoossa tai Vantaalla; Helsingissä sijaitsee 28 % yrityksistä. Pääkaupunkiseudun merkitys on kuitenkin pienentynyt vuosina 2009–2014, sillä vuonna 2009 Helsingin prosenttiosuus yrityksistä oli 64 %. Muut, pääosin EU-rahoitteiset aluekeskukset sijaitsevat Turussa, Tampereella, Oulussa, Kajaanissa, Joensuussa, Kotkassa ja Kouvolassa. Suomalaisen pelialan keskus Neogamesin mukaan syy pelikehityksen hajaantumiselle tasaisemmin ympäri Suomea johtuu digitaalisen jakelun mahdollistamasta matalammasta aloituskynnyksestä ja siitä, että alan koulutusta on tarjolla enemmän pääkaupunkiseudun ulkopuolella. Pääkaupunkiseudun yritykset kuitenkin työllistävät ja tekevät tulosta huomattavasti muita enemmän.


title: Suomen videopeliala

text: Neogamesin kyselyssä 94 yritystä 110:stä kertoi kehittävänsä pelejä ainakin yhdelle mobiilialustalle. Suosituin mobiilialusta on iOS, mutta Android on lähes yhtä suosittu. Myös isommat ja perinteisemmät pelitalot, kuten Remedy, ovat alkaneet kehittää pelejä mobiilialustoille. Mobiilikehitys on muuttunut kuitenkin hankalammaksi kovan kilpailun takia, minkä vuoksi moni pienempi yritys on harkinnut siirtymistä kehittämään pelejä PC:lle. Vuonna 2014 Suomen ohjelmistoalan liikevaihto kasvoi 21 %. Pelialan osuus kasvusta oli kaksi kolmasosaa. Vuonna 2013 Suomen pelilalan liikevaihto oli 830 miljoonaa euroa ja 1,8 miljardia vuonna 2014. Vuonna 2015 20 peliyritystä teki yhteensä miljardin liikevaihdon. Alalle on tyypillistä, että pieni osa yrityksistä tekee suuren osan liikevaihdosta. Koko ohjelmistoalan liikevaihto oli 8,3 miljaria vuonna 2014.


title: Suomen videopeliala

text: Vuonna 2015 suomalaiset peliyritykset julkaisivat yhteensä 145 peliä, joka on 50 enemmän kuin edellisenä ennätysvuonna 2014. Uutuutena pelejä julkaistiin myös älykelloille ja televisioille. Supercell oli vuonna 2015 maailmanlaajuisesti tuottavin mobiilipeliyritys.


title: Suomen videopeliala

text: Tunnetuimpia yrityksiä ovat Supercell, Rovio, Remedy Entertainment, Bugbear Entertainment, Sulake, Digital Chocolateen fuusioitunut Sumea, RedLynx, Frozenbyte ja Housemarque. Yritysten lisäksi Suomessa on paljon pelikehitysharrastajia. Vuoden 2014 Global Game Jam Finlandiin osallistui noin 700 harrastajaa.


title: Suomen videopeliala

text: Pelialan työllisyys on noussut tasaisesti, vaikkakin vuonna 2009 se hetkellisesti väheni kansainvälisen talouslaman vuoksi. 2010–2014 kasvu oli taas tasaista: Vuonna 2011 ala työllisti 1 264 henkeä, seuraavana vuonna 1 800. Vuoden 2014 lopulla ala työllisti jo yhteensä noin 2 500 henkilöä. Työntekijöistä 20 % on naisia, kun vuonna 2011 sama osuus oli 16 %. Tilastokeskuksen virallisista luvuista poiketen Neogamesin tilastoon on sisällytetty myös yrittäjät ja ulkomailla työskentelevät, joita on yhteensä 113. Vain seitsemän pelitaloa työllistää yli 50 henkeä – mediaaniarvo pelitalon henkilökuntamäärälle on 4. Työllisyyttä ja tuloksia vertaillessa voi havaita, että voittojen suhde työvoimaan on kasvanut työllisyyttä huomattavasti nopeammin. Voittojen määrä ei korreloi tuottavuuden kanssa. Kyselyyn vastanneet yritykset kertoivat aikovansa työllistää vuoden 2015 aikana yli 300 uutta työntekijää, vaikkakin työvoiman tarvetta on alan luonteen takia vaikea ennustaa.


title: Suomen videopeliala

text: Pääomia sijoitettiin Suomen peliteollisuuteen aluksi erityisesti 2000-luvun vaihteen IT-kuplan aikana. Seuraava sijoitusaalto keskittyi mobiilipelitalojen ostoon 2000-luvun puolivälissä. Sijoitukset alkoivat kasvaa merkittävästi vuodesta 2011 lähtien. Tarkasteluajanjaksolla 2011–2014 Innovaatiorahoituskeskus Tekes rahoitti 30 miljoonalla eurolla yli 50 pelitaloa eli 20 prosenttia kaikista yrityksistä. Ainoastaan 17 yritystä sai yli 0,5 miljoonaa euroa pääomarahoitusta ajanjaksolla; näistä 12 oli mobiilipelistudioita. Vuonna 2014 pelialaan sijoitettiin yhteensä 28 miljoonaa euroa. Vuosien 2011–2014 aikana Suomen peliteollisuuteen investoitiin ulkomaista rahaa 1,26 miljardia euroa, josta 1,1 miljardia tulee Supercellin myynnistä japanilaisille Gungholle ja Softbankille vuonna 2013.


title: Suomen videopeliala

text: Game Developers Conference (GDC) teetti vuonna 2015 kyselyn 250:llä pelialan ammattilaisella Euroopan pelialan tilanteesta. Noin 26 % oli sitä mieltä että, Euroopan pelialan keskus on Ruotsissa; Suomi oli kolmantena Ison-Britannian takana 15 % kannatuksella. GDC arvioi, että Remedy, Supercell ja Colossal Order ovat tärkeimmät syyt Suomen menestykselle. Kun kysyttiin mikä maa on viiden vuoden päästä pelialan keskus, Suomi oli pudonnut neljänneksi.


title: Suomen videopeliala

text: Suomalaisen pelialan keskus Neogames toimii alan yleisten toimintaedellytysten parantamiseksi. Neogamesin toimintaan kuuluvat muun muassa erilaiset vientitapahtumat, pelialan tutkimus ja tiedotustoiminta, pelialan yritysten konsultointi sekä muut pelialan yrityksille, oppilaitoksille ja tutkijoille suunnatut palvelut. Neogames myös koordinoi Tekesin Skene-hanketta.


title: Suomen videopeliala

text: Suomen Pelinkehittäjät puolestaan on pelinkehittäjäyritysten muodostama yhdistys, joka toimii pelialan kehittäjäyritysten edustajana. Pelialan työntekijät ovat järjestäytyneet IGDA Finlandiksi, joka on osa kansainvälistä International Game Developers Associationia. Alan suomalaisen vähittäiskaupan, maahantuonnin ja jakelun kattojärjestö on Figma, joka muun muassa julkaisee kerran kuukaudessa luettelon myydyimmistä peleistä ja jakaa musiikkiteollisuuden tapaan alan kultalevyt parhaiten Suomessa myyneille peleille.


title: Suomen videopeliala

text: Suomessa on tarjolla pelialan koulutusta toisella asteella, ammattikorkeakouluissa ja yliopistoissa.


title: Suomen videopeliala

text: Tampereen yliopisto aloitti pelitutkimuksen opettamisen vuonna 2002, jolloin perustettiin Game Research Lab ja pelit sisällytettiin hypermedian oppiaineeseen. Vuonna 2015 internet- ja pelitutkimuksen opintosuunta on osa informaatiotutkimuksen ja interaktiivisen median tutkimusohjelmaa, ja siihen sisältyy myös kansainvälinen maisteriohjelma. Myös Aalto-yliopisto sekä Jyväskylän ja Itä-Suomen yliopistot tarjoavat pelialan koulutusta.


title: Suomen videopeliala

text: Ammattikorkeakouluissa opetusta on tarjolla Kajaanissa, Pohjois-Karjalassa, Kymenlaaksossa, Lahdessa, Oulussa, Tampereella, Turussa ja Helsingissä. Esimerkiksi Kajaanin ammattikorkeakoulun tietojenkäsittelyn pelialan opinnoissa on koulutusta peliohjelmoinnista, -grafiikasta ja -suunnittelusta. Insinööripuolella opetetaan pelimoottorien tekemistä. Koulun yhteydessä toimii Kajak Games -peliosuuskunta, jossa on mahdollista suorittaa harjoittelujaksoja.


title: Suomen videopeliala

text: "Nyt-liitteen" Matti Koskisen mukaan Supercellin menestyksen myötä keskustelu pelialasta on keskittynyt rahaan, jolloin ”itse pelit ja niiden sisältö jäävät [...] varjoon”.


title: Giuseppe Bellanca

text: Giuseppe Mario Bellanca (19. maaliskuuta 1886 – 26. joulukuuta 1960) oli italialainen lentokonesuunnittelija. Bellanca muistetaan saavutuksistaan lentokoneiden parissa. Bellanca muun muassa suunnitteli ensimmäisen yhdysvaltalaisen yksitasoisen lentokoneen, jossa oli kokonaan katettu ohjaamo.


title: Giuseppe Bellanca

text: Giuseppe Bellanca syntyi Italian Sciaccassa. Hän valmistui insinööriksi Milanon Polyteknisestä koulusta. Vuonna 1909 hän rakensi ensimmäisen lentokoneensa ja se koelennettiin 8. joulukuuta 1909.


title: Giuseppe Bellanca

text: Bellanca muutti Italiasta Yhdysvaltoihin vuonna 1911. Vuonna 1912 hän suunnitteli siellä ensimmäisen lentokoneensa, jolla hän opetteli lentämään. Tämän jälkeen hän toimi lennonopettajana vuoteen 1916 asti. Vuodet 1917 – 1920 Bellanca toimi koneinsinöörikonsulttina, ja suunnitteli työnsä ohessa Bellanca CD- ja CE -lentokoneet. 1921 hän muutti Nebraskaan ja perusti sinne Victor Roosin kanssa Roos-Bellanca Aircraft Companyn. Bellanca suunnitteli ja rakensi Bellanca CF -lentokoneen. 1923 hän muutti takaisin New Yorkiin, jossa suunnitteli ja rakennutti Yhdysvaltain postin DH-4-koneisiin uudet siivet. Vuonna 1925 hän oli Wright Aeronautical Corporationin palkkalistalla. Tuloksena oli Wright-Bellanca 1, eli WB-1, ja vuonna 1926 WB-2. Kun niiden sarjatuotanto ei alkanut, hän perusti C.A. Levinen kanssa Columbia Aircraft Corporation -yhtiön, jonka lentokone "Columbia" lensi Atlantin yli 1927. Vuonna 1927 hän perusti Bellanca Aircraft Company -yhtiön. 4. heinäkuuta 1927 hänen kuvansa oli Time-lehden kannessa. Toisen maailmansodan aikana hän oli Higgins-yhtiön ilmailuosaston päällikkö suunnitellen suurta kuljetuskonetta. 1954 Bellanca-yhtiö syntyi uudestaan.


title: Giuseppe Bellanca

text: Bellanca meni 1922 naimisiin Dorothy Brownin kanssa. Bellanca kuoli leukemiaan New Yorkissa vuonna 1960.


title: Heikki Castrén

text: Heikki Castrén (8. elokuuta 1929, Helsinki – 24. tammikuuta 1980) oli suomalainen arkkitehti, joka suunnitteli useita julkisia rakennuksia ja liiketiloja muun muassa Helsingin keskustaan. Castrénin isä oli Teknillisen korkeakoulun vesirakennuksen professori Viljo Castrén ja puoliso vuodesta 1953 arkkitehti Mirja Castrén. Heikki Castrén kirjoitti ylioppilaaksi Töölön yhteiskoulusta 1948 ja valmistui arkkitehdiksi Teknillisestä korkeakoulusta 1956. Opiskeluaikanaan hän toimi toimistoarkkitehtina Aili ja Niilo Pulkan arkkitehtitoimistossa 1952–1956. Hän työskenteli aluksi Viljo Revellin arkkitehtitoimistossa Helsingissä 1956–1959 ja 1959–1960 Torontossa sekä saman toimiston toimistopäällikkönä Helsingissä 1960–1964 ja vähän aikaa osakkaana 1964 ennen Viljo Revellin kuolemaa samana vuonna. Castrén perusti oman arkkitehtitoimisto Heikki Castren & Co, jonka osakkaana hän oli 1965–1972. Vuodesta 1972 hän oli osakkaana ja toimitusjohtajana arkkitehtitoimisto Castren-Jauhiainen-Nuuttilassa.


title: Heikki Castrén

text: Castrén sai ensimmäisen palkinnon kansainvälisessä arkkitehtuurikilpailussa Toronton kaupungintalosta yhdessä Viljo Revellin, Bengt Lundstenin ja Seppo Valjuksen kanssa 1958. Castrénin tunnetuimpia töitä ovat yhdessä Revellin kanssa suunniteltu City-Center, lempinimeltään Makkaratalo, Oulunkylän kirkko (1972) sekä Fortumin pääkonttori (1973). Muita töitä ovat esimerkiksi seuraavat:


title: Heikki Castrén

text: Heikki Castrénin sisar on näyttelijä Elli Castrén.


title: Ray Milland

text: Ray Milland (alun perin "Alfred Reginald Jones", 3. tammikuuta 1907 – 10. maaliskuuta 1986) oli walesiläissyntyinen, sittemmin Yhdysvaltain kansalaisuuden saanut elokuvanäyttelijä.


title: Ray Milland

text: Millandille myönnettiin vuonna 1945 Parhaan miespääosan Oscar-palkinto roolistaan elokuvassa "Tuhlattuja päiviä". Sen lisäksi hän on näytellyt esimerkiksi Alfred Hitchcockin jännitysklassikossa "Täydellinen rikos" (1954). Millandilla on tähti Hollywood Walk of Famella.


title: Ray Milland

text: Milland loukkaantui vakavasti hevosonnettomuudessa "Hotel Imperialin" kuvauksissa vuonna 1939, mutta toipui ennalleen sairaalassa vietettyjen viikkojen jälkeen. Milland jatkoi elokuvissa esiintymistä lähes elämänsä loppuun saakka. Hän kuoli keuhkosyöpään Kalifornian Torrancessa 79-vuotiaana.


title: Ray Milland

text: Milland meni 30. syyskuuta 1932 naimisiin Muriel Webberin kanssa. Pariskunnalle syntyi poika Daniel, jonka lisäksi heillä oli adoptoitu tytär Victoria.


title: Kosminen gravitaatioaaltotausta

text:
Kosminen gravitaatioaaltotausta on oletettu jäänne kosmisesta inflaatiosta, eräästä alkuräjähdyksen alkuvaiheesta. Oletetun kaltaisia gravitaatioaaltoja ei ole kuitenkaan toistaiseksi havaittu
Kosmisen gravitaatioaaltotaustan ajatellaan olevan seurausta kolmesta asiasta eli itse inflatorisesta laajenemisesta itsestään, inflaation jälkeisestä uudelleen lämpenemisestä ja turbulenttisesta aineen ja säteilyn sekoittumisesta.


title: Ankkalammikko

text: Ankkalammikko (tai Ankkalampi, ) on humoristinen ilmaus suomenruotsalaisille ja suomenruotsalaisuudelle.


title: Ankkalammikko

text: Ankkalammikkoa käytetään useissa suomenruotsalaisissa yhteyksissä, ja etenkin sitä käyttää suomenruotsalainen lehdistö. Sanalla tarkoitetaan suomenruotsalaisten muodostamaa pientä, suljettua yhteisöä, jossa kaikki tuntevat toisensa.


title: Ankkalammikko

text: "Ankkalammikko" on WSOY:n julkaisema Peter Nymanin kirja suomenruotsalaisista vuodelta 2007.


title: Paula Wessely

text: Paula Wessely (20. tammikuuta 1907 – 11. toukokuuta 2000) oli itävaltalainen näyttelijä.


title: Paula Wessely

text: Wessely syntyi Wienissä ja aloitti näyttelijänuransa teatterissa. Hän teki debyyttinsä Volkstheaterissa vuonna 1924. Hänen ensimmäinen tärkeä elokuvaroolinsa oli "Naamiaisten" Leopoldine Dur 1934. Tunnetuin rooli lienee ollut toisen maailmansodan kansallissosialistisessa propagandaelokuvassa "Heimkehr" (1941).


title: Paula Wessely

text: Wessely oli 1930-luvulta alkaen naimisissa näyttelijä Attila Hörbigerin kanssa aina siihen saakka, kunnes mies kuoli vuonna 1987. Parilla oli kolme tytärtä, joista yksi on kuuluisa näyttelijä Christiane Hörbiger (s. 1938).


title: Paula Wessely

text: Wessely toimi sodan jälkeen lähinnä teatterinäyttelijänä, kunnes vetäytyi vuonna 1987. Hän sairastui 93-vuotiaana huhtikuussa 2000 akuuttiin keuhkoputkentulehdukseen ja kuoli 11. toukokuuta wieniläisessä sairaalassa.


title: Viljo Toivanen

text: Viljo Toivanen (s. 18. elokuuta 1984) on suomalainen keihäänheittäjä. Hän on edustanut Juuan Jännettä ja vuodesta 2009 lähtien Joensuun Katajaa. Häntä valmentaa Jarmo Hirvonen.


title: Viljo Toivanen

text: Toivasen ennätys on 7. kesäkuuta 2007 Joensuun Tähtikisoissa heitetty voittotulos 82,02 metriä, joka ylitti Osakan MM-kisojen A-rajan 81 metriä. Osakan MM-kisoihin häntä ei kuitenkaan valittu.


title: Djiboutin väestö

text: Djiboutin väestö on jakaantunut kahteen pääryhmään; somaliklaani Issat ja Afarit. Loppuosa koostuu eurooppalaisista (enimmäkseen ranskalaisista ja italialaisista), arabeista ja etiopialaisista. Jännitteet afarien ja issojen välillä olivat syinä Djiboutin sisällissotaan 1990-luvun alussa.


title: Djiboutin väestö

text: Somalien osuus Djiboutin väestöstä koostuu enimmäkseen Issoista, jotka muodostavat enemmistön ja gadabuurseista ja isaaqeista, jotka kaikki ovat läheisiä sukulaisia Dir-klaanin alaklaaneina. Issat muodostavat osan ciise Madoobe Dir:istä, kun taas gadabuursit ja isaaqit ovat osa Mahe Dir:iä, Mohammed Hiniftireä.


title: Djiboutin väestö

text: Ranska ja arabia ovat maan viralliset kielet, mutta myös somali ja afar ovat laajalti puhuttuja.


title: Djiboutin väestö

text: Suurin osa Djiboutin ihmisistä on kaupunkiväestöä; loppuosa paimentolaisia. Terveys, hygienia ja koulutus ovat palveluina melko köyhiä molemmissa, kaupungissa ja maalla.


title: Vermuntilan Tempo

text: VT-HT eli Vermuntilan Tempo on Raumalla, Vermuntilan kylässä toimiva jääkiekkoseura. Seura on perustettu vuonna 1945, mutta jääkiekkotoiminta alkoi vasta vuonna 1978. VT-HT pelasi aluksi Rauman kylien Kyläkiekko-sarjassa. 1990-luvulla alkoi nousu aina Suomen kolmanneksi korkeimmalle sarjatasolle eli Suomi-sarjaan saakka. Siellä se pelasi yhteensä kolme kautta, mutta joutui luopumaan sarjapaikastaan pelaajapulan vuoksi.


title: Vermuntilan Tempo

text: 1990-luvun alussa Tempo rakennutti Vermuntilaan jäähallin, jota kutsutaan Vermuntilan jäähalliksi ja Tempohalliksi.


title: Mangrovekäärme

text: Mangrovekäärme ("Boiga dendrophila") on yleensä väriltään musta keltaisilla pannoilla tai musta valkoisilla pannoilla. On myös kokonaan mustia yksilöitä. Mustaa mangrovekäärmettä ("Boiga dendrophila gemmicincta") on tavattu ainoastaan Sulawesin saarella lähellä Indonesian rannikkoa. Mangrovekäärmeet ovat luonnostaan hyvin aggressiivisia, eivätkä ne epäröi purra ärsytettyinä. Mangrovekäärme kuuluu myrkyllisiin käärmeisiin. Myrkkyhampaat sijaitsevat suun takaosassa.


title: Turun historia

text: Turku on Suomen vanhin kaupunki, ja se oli pitkään myös maan suurin kaupunki. Kaupungin historia aloitetaan usein kirjeestä, jonka paavi Gregorius IX päiväsi 23. tammikuuta 1229. Kirjeessä annettiin lupa siirtää Suomen piispanistuin soveliaampaan paikkaan. Ilmeisesti tämä tarkoitti siirtoa Nousiaisista Koroisiin. Aurajokilaakso oli ollut vaurasta ja suhteellisen tiheästi asuttua aluetta jo rautakaudella, joten ei ole yllättävää, että hiippakunnan keskus siirrettiin sinne. Viime vuosina suoritetut kaivaukset eri puolilla Turun keskustaa ovat antaneet lisävalaistusta kaupungin historiaan.


title: Turun historia

text: Ruotsin vallan aikana Turku oli Suomen alueen suurin ja tärkein kaupunki. Se myös lukeutui koko Ruotsin valtakunnan merkittävimpien kaupunkien joukkoon. Suomen siirryttyä Ruotsin vallan alta Venäjän valtakunnan autonomiseksi osaksi Turku oli Suomen suuriruhtinaskunnan pääkaupunki vuodesta 1809 vuoteen 1812, jolloin pääkaupunki siirrettiin Helsinkiin. Vuoden 1827 Turun palo oli suuri käännekohta kaupungin historiassa, sillä palon seurauksena kaupunki tuhoutui lähes kokonaan ja loputkin merkittävät virastot ja laitokset arkkipiispanistuinta lukuun ottamatta siirrettiin Helsinkiin.


title: Turun historia

text: Nykyisin Turku on oman alueensa merkittävin kaupunki ja väestökeskittymä. Toisen maailmansodan jälkeen Turun väkiluku on kasvanut voimakkaasti suurten ikäluokkien synnyn ja maaltamuuton sekä maahanmuuton myötä. 1900-luvun lopulla ja 2000-luvun alkaessa Turku on kehittynyt vilkkaaksi kauppa- ja matkailukaupungiksi.


title: Turun historia

text: Suomen kivikausi alkoi jääkauden jälkeen noin 10 000 vuotta sitten, eli maailmanlaajuisessa mittakaavassa melko myöhään. Tällöin ilmasto alkoi vähitellen lämmetä ja maata peittänyt paksu jääkauden aikainen mannerjäätikkö sulaa. Turun seutu oli pitkän aikaa kokonaan veden peitossa, mutta jääkauden jälkeen maa kohosi vähitellen ja meri syrjäytyi.


title: Turun historia

text: Uusi kasvipeite houkutteli ajan kuluessa alueelle eläimistöä ja niiden myötä myös ihmisiä: Metsästäjät ja kalastajat seurasivat riistan ja kala- ja hyljesaaliiden perässä ja asuttivat vähitellen myös Suomen alueen. Nykyisen Turun kaupungin alueelta on tehty jo kivikautisia löytöjä muun muassa Kärsämäen ja Jäkärlän kaupunginosista. Suuri osa nykyisen kaupungin alueesta oli kuitenkin tällöin yhä veden peittämä ja alue oli saaristoa. Kivikauden loppupuolella (noin 3200 eaa.) Suomeen ilmeisesti tuli uutta väestöä etelästä meren yli. He toivat mukanaan uudenlaisia aseita (vasarakirveitä), jotka oli mahdollisesti tarkoitettu taisteluaseiksi. Uutta oli myös se, että nämä vasarakirveskulttuuria eli nuorakeraamista kulttuuria edustaneet maahanmuuttajat eivät tiettävästi eläneet vain metsästyksellä ja kalastuksella. Heillä ilmeisesti oli kotieläiminään lehmiä, lampaita ja vuohia, ja viljanviljelykin oli mahdollista. Turun Niuskalasta löydetty, kivikauden loppuun eli Kiukaisten kulttuurin aikaan ajoittuva ohranjyvä on vanhin kiistaton todiste maanviljelystä Suomen alueella.


title: Turun historia

text: Suomeen ilmeisesti tuli noin 1500 eaa. uutta väestöä lännestä. Tällöin alkoi myös tapa haudata vainajat suuriin kiviröykkiöihin. Paikallinen väestö omaksui nopeasti uudenlaisen kulttuurin. Turun seutu ei kuitenkaan lukeutunut pronssikauden keskeisiin asutusalueisiin, vaikka Liedon Kotokalliossa onkin tutkittu varhaispronssikautinen hauta.


title: Turun historia

text: Läntiseen Suomeen pronssia ja siitä tehtyjä esineitä tuotiin Skandinaviasta ja Keski-Euroopasta. Myöhemmin Suomen asukkaat oppivat itsekin valamaan pronssia, kun vanhoista rikkoutuneista esineistä tehtiin uusia. Pienet peltotilkut ja kotieläimet olivat pilkahdus uudesta aikakaudesta, mutta pronssi tai maatalouden kehittyminen eivät muuttanut suuremmin tavanomaista elämää, vaan metsästys ja kalastus säilyivät edelleen tärkeimpänä elantomuotona suurissa erämaissa asuville ihmisille.


title: Turun historia

text: Aurajoen ja Vähäjoen laaksoissa oli rautakaudella runsaasti maaseutumaista asutusta vilkkaine kauppayhteyksineen. Eräs varhainen todiste tästä Kuralan Hannunniitussa tutkittu esiroomalaisen rautakauden hauta. Roomalaisella rautakaudella löydöt yleistyvät: Maariassa on tutkittu suuri Kärsämäen kalmisto. Muita rautakautisia muinaisjäännöksiä nykyisellä Turun alueella ovat esimerkiksi Ristimäen merovingiaikainen polttokenttäkalmisto Kuralan kaupunginosassa sekä viikinki- ja ristiretkiaikaiset ruumiskalmistot Maarian Saramäessä ja Kaarinan Kirkkomäellä. On myös arveltu, että muun muassa Halisten kosken yläpuolella olisi ristiretkiajalla tai varhaisella keskiajalla elänyt novgorodilaisia kauppiaita. Tätä käsitystä tukevat venäläisiä kumpuhautoja – kurgaaneja – muistuttavat muinaisjäännökset Aurajokilaaksossa.


title: Turun historia

text: Myös Turun venäläisperäinen nimi sekä Paaskunnan kaupunginosan nimi, joka muistuttaa "pogost"-sanaa (novgorodilainen hallintoalue), voisivat kertoa novgorodilaisyhteyksistä. Varmoja arkeologisia tai historiallisia todisteita novgorodilaisesta kauppiasyhteisöstä Aurajokilaaksossa ei kuitenkaan ole.


title: Turun historia

text: Pohjois-Euroopan vähän tunnetut alueet tulivat kirkollisen kiinnostuksen kohteeksi rautakauden lopulla. Lännen kirkon intresseihin kuuluivat myös Baltia ja Suomi, joiden asema määriteltiin Roomassa 1100-luvun alussa pidetyssä kokouksessa. Bysantin kirkon käännytystyö eteni totunnaisia kauppareittejä pitkin Karjalaan, mutta novgorodilaisilla oli myös valtapyrkimyksiä Baltiassa ja Hämeessä. Lännen kirkko vakiinnutti asemansa Turun seudulla ja muualla lounaisessa Suomessa 1100-luvulla ja 1200-luvun alussa.


title: Turun historia

text: Vuoden 1150 tienoilla Suomeen purjehti Pyhän Eerikin legendan mukaan Ruotsista kuningas Eerik Pyhän johtama sotajoukko, johon kuului englantilaissyntyinen piispa Henrik. Eerikin tarkoituksena oli laajentaa valtakuntaansa ja kerätä veroja kuninkaanvallan lujittamiseksi. Piispa Henrikin tehtävänä oli käännyttää pakanalliset suomalaiset kristinuskoon ja liittää heidät Rooman kirkon vaikutuspiiriin. Näiden kertomusten todenperäisyys on kyseenalainen, mutta roomalaiskatolinen kirkko jatkoi käännytystyötään ja länsimaisen kulttuurin levittämistä Suomessa 1100-luvun lopulla ja 1200-luvun alussa. Seurakuntia perustettiin ja kirkkoja rakennettiin hartauden harjoituksen keskuksiksi. Rooman kirkon asema vakiintui vähitellen Varsinais-Suomen lisäksi myös muualla Suomessa ja kirkollisen kehityksen seurauksena Suomeen tulvi sekä läntisiä että Bysantin kirkon tuomia itäisiä kulttuurivaikutteita.


title: Turun historia

text:
1200-luvun kuluessa syntyi kaupunkiasutus, joka oli lajissaan (tiettävästi) Suomen ensimmäinen. Sana "turku" tulee yleisesti hyväksytyn teorian mukaan muinaisvenäjän sanasta "tǔrgǔ", joka tarkoittaa "toria".
Nykyistä Turkua alettiin kenties sanoa "Suomen Turuksi" erotukseksi muista markkinapaikoista eli "turuista", joita muinoin ehkä sijaitsi pitkin Suomen rannikkoa.


title: Turun historia

text:
Paavi Gregorius IX:n vuonna 1229 myöntämän luvan mukaisesti piispanistuin siirrettiin Nousiaisista Koroisiin, joka sijaitsee lähellä Turun nykyistä keskustaa. Mikään ei viittaa siihen, että varsinaista Turun kaupunkia olisi vielä tässä vaiheessa ollut olemassa. Arkeologi Markus Hiekkanen on arvellut, että kaupunki perustettiin kuninkaan, piispan ja vuonna 1249 perustetun dominikaanikonventin yhteisestä aloitteesta. Perustamisvuotta ei kuitenkaan tiedetä, koska mitään aiheeseen liittyvää asiakirjaa ei ole säilynyt. Arkeologiset kaivaukset Tuomiokirkon ympärillä ovat osoittaneet, että harvalukuiset varhaisimmat rakennukset ovat 1200-luvun lopulta ja vasta 1300-luvun ensimmäiset vuodet olivat voimakkaan rakentamisen aikaa.
Maan noustessa Aurajoki madaltui ja kaupankäynti siirtyi nykyisen Turun vanhan keskustan paikalle. Piispanistuin ja tuomiokirkko oli järkevää siirtää tällöin lähemmäksi muuta asutusta. Tuomiokirkon rakentaminen nykyiselle paikalleen aloitettiin 1280-luvulla ja se vihittiin käyttöönsä kesäkuussa v. 1300. Pyhälle Olaville pyhitetty dominikaaniluostari oli perustettu Turkuun jo vuonna 1249 ja ilmeisesti kaupungissa oli myös Pyhän Annan nunnaluostari. Turun linna perustettiin 1200-luvun lopulla ruotsalaisten vallan tukikohdaksi lounaiselle rannikolle.


title: Turun historia

text: Turun tuomiokirkko vihittiin käyttöön kesäkuussa 1300. On tosin epäselvää, missä määrin nykyisen kivi- ja tiilikirkon osia kuului tällöin vihittyyn rakennukseen, joka joidenkin tutkijoiden mielestä saattoi olla puuta. Turun kaupungin perustamisesta ei ole säilynyt varsinaista perustamiskirjaa, jossa kaupungille myönnettäisiin kaupunkioikeudet. Turun pormestareista, raadista ja raadinkokouksista on olemassa varmat todisteet vuodelta 1324. Turusta kaupunkina on maininta jo vuodelta 1309. Myös arkeologiset havainnot osoittavat, että kaupunkimainen asutus syntyi Turkuun 1300-luvun alussa.


title: Turun historia

text: Ruotsi yritti 1300-luvun alkupuoliskolla ulottaa valtaansa suuremmalle alueelle ja ajanjakso sisälsikin jatkuvia sotia, ryöstöretkiä ja rajakahakoita, joissa osapuolet pyrkivät joko laajentamaan tai puolustamaan omaa nautinta-aluettaan ja valtapiiriään. Turkua tämä vaihe kosketti etenkin vuonna 1318, jolloin novgorodilaiset polttivat kaupungin ja ainoastaan Turun linna säästyi tuholta. Pähkinäsaaren rauhassa 1323 Ruotsin ja Novgorodin raja määriteltiin kulkevaksi Karjalankannakselta Pohjanlahdelle.


title: Turun historia

text: Linna, kaupunkiyhteisö, dominikaaniveljien luostari sekä tuomiokirkko piispanistuimineen tekivät Turusta keskiajan Suomen tärkeimmän keskuksen. Turun linna oli Kalmarin unionin aikana merkittävässä asemassa. Se sijaitsi lähellä Ruotsin pääkaupunkia Tukholmaa Suomenlahden, Pohjanlahden ja Itämeren yhtymäkohdassa, ja se oli osa linnojen ketjua, joka ulottui Örebrosta Viipuriin.


title: Turun historia

text: Keskiajalla koko Suomi muodosti yhden hiippakunnan, Turun hiippakunnan. Turun piispa oli etenkin keskiajan loppupuolella myös merkittävä poliittinen toimija. Tuomiokirkon yhteydessä toimi myös katedraalikoulu ja kirkolla oli laaja kirjastokokoelma. Bero Balkista ja vuodesta 1385 lähtien kaikki Turun piispat olivat kotoisin Suomesta ja yhtä lukuun ottamatta Varsinais-Suomesta. Kirkollisen vallan lisäksi Turussa toimivat Suomen ainoat laamannit. 1400-luvulla kaupungissa kokoontui maan korkeinta tuomiovaltaa käyttävä tuomioistuin, Turun maaoikeus.


title: Turun historia

text: Kaupunki oli pitkään Suomen merkittävin myös kaupankäynnin saralla. Se lukeutui keskiajalla Hansaliiton kaupan ja merenkulun piiriin. 1300-luvulla kaksi kolmasosaa kaupungin porvareista oli saksalaisia , mutta vähitellen kotimaisten porvarien osuus kasvoi. Kauppiailla oli useita yhteisöjä, kiltoja, joiden kiltataloissa juhlinta saattoi yltyä varsin riehakkaaksi. Vilkkaat kauppasuhteet kohdistuivat etenkin Tukholmaan ja Tallinnaan, mutta myös Pohjanmaalle, Novgorodiin ja Itämeren etelärannikon suurin hansakaupunkeihin. Hämeeseen kulki Turusta tunnettu maantie, Hämeen Härkätie. Viipuriin vei Suuri Rantatie, joka sittemmin tunnettiin Kuninkaantienä ja Satakuntaan Turun yhdisti jo esihistorialliselta ajalta periytyvä Huovintie.


title: Turun historia

text: Keskiajan kaupungissa rakennukset olivat valtaosaltaan puuta, vaikka kivi- ja tiilitalojakin oli. Kadut olivat ahtaita ja tulipalot yleisiä. Keskiaikainen kaupunki oli keskittynyt suurin piirtein Tuomiokirkon, Kerttulinmäen ja Kaskenmäen väliselle alueelle Aurajoen eteläpuolelle. Joen pohjoispuolella keskiaikaista kaupunkiasutusta oli lähinnä Aninkaistenmäellä. Kaupungin asukasluku lienee keskiajalla noussut kahdentuhannen tienoille, mikä keskieurooppalaisella mittapuulla tarkoitti keskikokoista ja pohjoismaisella mittapuulla suurta kaupunkia. Useimmat Turun nykyisistä kaupunginosista olivat keskiajalla maalaiskyliä, jotka kuuluivat Kaarinan, Maarian ja Raision pitäjiin – Turun kaupungille ne siirtyivät vasta 1900-luvun alue- ja pakkoliitosten myötä.


title: Turun historia

text: Keskiajan Turun arkielämästä ja esimerkiksi sosiaalisista ongelmista on vain vähän tietoa. Useimpien keskiaikaisten kaupunkien tapaan Turkukin lienee ollut melko väkivaltainen paikka. Kuolemanrangaistuksia pantiin toimeen paljon vähemmän kuin on totuttu ajattelemaan, sillä kyseinen rangaistus yleistyi vasta 1600-luvulla Turussa. Tuolloinkin kuolemanrangaistuksia oli Turussa enimmillään noin kolme kertaa vuodessa. Köyhät, vanhukset ja sairaat saattoivat hakea apua kirkon ylläpitämistä pyhänhengentaloista. Spitaalitautisilla oli oma Pyhän Yrjänän hospitaalinsa, jonka arvellaan sijainneen jossain Puolalanmäen tienoilla, keskiaikaisen kaupunkialueen ulkopuolella.


title: Turun historia

text:
1500-luvun alussa – unioniriitojen yhteydessä – tanskalaiset hävittivät kaupunkia kahdesti, vuonna 1509 Otto Rudin johdolla ja 1522 amiraali Sören Norbyn johdolla.
Kalmarin unioniin liittynyt tanskalaisten valta päättyi ja Kustaa Vaasan valta alkoi Turussa syksyllä 1523, kun Eerik Flemingin johtamat joukot löivät tanskalaiset Kupittaalla ja kaupungin keskustassa käydyissä taisteluissa sekä myöhemmin Kuusiston linnassa.


title: Turun historia

text: Rauhan alettua Kustaa Vaasa tutustui perusteellisesti valtakuntansa eri osiin. Kesällä 1530 oli vuorossa Suomi, joka oli sotien jälkeen pysynyt uskollisena Kustaalle. Kuninkaan ensimmäisen Suomen vierailun keskipisteenä oli Turun linna, jossa hän asui käyntinsä ajan elokuusta syyskuun toiselle viikolle. Kustaalle linnasta näyttää jääneen varsin synkkä kuva, mikä ilmenee hänen myöhemmistä kirjeistään. Turun linna oli 1500-luvun alussa hyvin vanhanaikainen, sen viimeiset laajat korjaukset oli tehty lähes sata vuotta aikaisemmin. Vanhanaikaisuutta lisäsi Kustaan mielestä myös se, että ruotsalaisia linnoja oli jo tuossa vaiheessa uudistettu renessanssin rakennusihanteita vastaaviksi.


title: Turun historia

text: Uusi kuningas toi mukanaan myös uskonpuhdistuksen. Ensimmäinen uutta oppia saarnannut oli Pietari Särkilahti. Pietari Särkilahden oppilas Mikael Agricola jatkoi uskonpuhdistusta ensin katedraalikoulun rehtorina ja sittemmin piispana. Reformaation myötä katosivat kirkkojen ylellisyys ja munkit. Samalla sairaiden ja köyhien hoito kuitenkin heikkeni kirkon menettäessä omaisuuttaan ja tulojaan. Kaupan saralla suuri muutos oli saksalaisten vaikutusvallan väheneminen, johon Kustaa Vaasa aktiivisesti vaikutti. Alun ongelmien jälkeen ulkomaankauppa alkoi kuitenkin kasvaa voimakkaasti. Vuosina 1549–1563 kauppa kaksinkertaistui, mikä näkyi parantuneena elintasona ja ylellisyystavaroita tuottavien käsityöläisten määrän lisääntymisenä.


title: Turun historia

text: 4. kesäkuuta 1556 Juhana III sai käskyn isältään Kustaa Vaasalta "että hän kiiruusti lähtee Kuninkaallisen Majesteetin luo", joka tällöin oli vierailulla Turussa. Jo saman kuun lopulla, 27. kesäkuuta, muutamaa päivää ennen paluutaan Tukholmaan, Kustaa antoi Turun linnassa läänityskirjan, jonka mukaan Juhana sai hallittavakseen Suomen herttuakunnan joka sisälsi nykyiset Varsinais-Suomen, Satakunnan ja Ahvenanmaan alueet. Uutta Suomen herttuakuntaa alkoi johtaa nyt Suomen herttuana vain 18-vuotias Juhana III. Nuori Juhana oli Turun linnassa ajoittain yksinäinen ja turhautunut. Ruotsalainen hovineiti Kaarina Hannuntytär oli nuoren Juhanan vihkimätön vaimo ja synnytti hänelle neljä lasta.


title: Turun historia

text: Vuonna 1562 Juhana avioitui Puolan kuninkaan sisaren, Katariina Jagellonican kanssa ja Turun linnassa alkoi loistelias renessanssielämä. Herttuan ja herttuattaren kautta Turkuun tulivat renessanssin ajan uudet ruokailutottumukset, taideharrastukset ja muoti. Turkulaiset saivat nähdä välähdyksiä keskieurooppalaisesta loistosta. Turun linnan salit koristeltiin kuvakudoksilla ja taide-esineillä, ja juhlat seurasivat toisiaan. Juhana III johti Suomea melko itsenäisin ottein, vaikka kyseessä olikin Ruotsin kuninkaan alaisuudessa ollut alue.


title: Turun historia

text: Linnan loistokaudesta ei tullut pitkäaikaista. Kustaa Vaasan kuoleman jälkeen vuonna 1560 valtaistuimelle nousseen Juhanan veljen Eerik XIV:n ja Juhanan välille syntyi erimielisyyksiä Juhanan itsenäisen ulkopolitiikan ja Eerikin epäluuloisuuden vuoksi. Kuningas antoi valloittaa Turun linnan kesällä 1563, ja vain yhdeksän kuukautta Katariina Jagellonican saapumisen jälkeen herttuapari vietiin vangittuna Ruotsiin. Samalla tyhjennettiin Turun linna kalustosta ja sisustuksesta. Osat vaihtuivat myöhemmin, kun Eerik joutui luopumaan kruunustaan vuonna 1568. Hänet siirrettiin pari vuotta myöhemmin vangiksi Turun linnaan. Kun Eerik kuoli 1577, hänen puolisolleen ja lapsilleen lahjoitettiin Kangasalan Liuksialan kartano, jossa Kaarina Maununtytär vietti elämänsä loppuvuodet.


title: Turun historia

text: Vielä Ruotsin sisällissota 1590-luvulla toi rauhattomuutta Turkuun, mutta 1600-luvulla kaupunki ei enää joutunut taistelutantereeksi. 1600-luvulla Turun asema laajan alueen keskuksena korostui entisestään, kun sinne perustettiin lukuisia uusia hallinto- ja koululaitoksia. Lääninhallitus kaupunkiin perustettiin vuonna 1617, Turun hovioikeus 1623, lukio 1630 ja Turun akatemia, Suomen ensimmäinen yliopisto, vuonna 1640. Ruotsi sai Itämeren alueella itselleen suurvalta-aseman, kun muut valtiot olivat 1600-luvun alun aikana heikentyneet.


title: Turun historia

text: Valistunut hallitsija kuningatar Kristiina antoi käskyn perustaa Turkuun Suomen ensimmäinen yliopisto, Turun akatemia, vuonna 1640. Hanketta tukivat vahvasti myös kenraalikuvernööri Pietari Brahe ja Turun piispa Isaacus Rothovius. Suurvaltakaudella koulutukseen ja sivistykseen alettiin kiinnittää Ruotsissa aiempaa enemmän huomiota. Turun Akatemia oli Ruotsin kolmas yliopisto. Pohjoismaiden vanhinta, Upsalan yliopistoa kehitettiin, ja kruunu perusti uusia yliopistoja Turun ohella Tarttoon (1632) ja Lundiin (1666). Turussa yliopiston perustaminen toteutettiin käytännössä muuttamalla Turun kymnaasi yliopistoksi ja nimittämällä useimmat sen opettajat professoreiksi. Uuden yliopiston avajaiset pidettiin 15. heinäkuuta 1640.


title: Turun historia

text: Turun noin 3000 hengen väestöä eivät enää 1600-luvulla muodostaneet ainoastaan papit, kauppiaat, käsityöläiset ja palvelijat, vaan myös ensimmäistä kertaa suuri joukko virkamiehiä, opiskelijoita ja yliopiston henkilökuntaa. Ensimmäinen Suomeen nimitetty kenraalikuvernööri otti kaupungin asuinpaikakseen 1620-luvulla. Sittemmin kreivi Pietari Brahe toimi Suomen kenraalikuvernöörinä vuosina 1637–1640 ja 1648–1654 tehtävänään alueen hallinnon hoitaminen. Tätä tehtävää varten Turun linnassa oli kenraalikuvernöörin virasto.


title: Turun historia

text: Itämeren alueen poliittisessa kehityksessä tapahtui 1600-luvun lopussa ja 1700-luvun alussa käänne Ruotsin suurvalta-asemaa vastaan. Ruotsin asema oli perustunut muiden Itämeren valtioiden tilapäiseen heikkouteen; Venäjällä oli ollut pahoja sisäisiä vaikeuksia, Puolan hallitus oli rakenteeltaan voimaton, Pohjois-Saksa heikkeni 30-vuotisessa sodassa kuten myös tuleva suurvalta Preussi. 1600-luvun lopulla syntyi vahva Ruotsia vastaan suunnattu liittoutuma, jossa menetettyjä maakuntiaan sureva Tanska oli innokkaana aloitteentekijänä. Ruotsin kuninkaaksi julistetun vain 15-vuotiaan Kaarle XII:n nuoruus ja kokemattomuus houkutteli naapurivaltoja liittoutumaan Ruotsia vastaan, ja suuri Pohjan sota aloitettiin vuonna 1700.


title: Turun historia

text: Turunkin kasvu, joka oli ollut 1600-luvulla suotuisaa, tyrehtyi vuosina 1700–1721 sodan ja sitä seuranneen miehityksen vuoksi. Venäläisten Suomen miehityksestä ryhdyttiin myöhemmin käyttämään nimitystä isoviha. Kesällä 1713 venäläiset valtasivat koko Etelä-Suomen, ja 28. elokuuta 1713 he marssivat 4 000 miehen joukolla Turkuun. Kaupunki oli joukkopaon jäljiltä lähes tyhjä, kun tsaari Pietari Suuri saapui sinne syyskuun alussa. Varsinais-Suomeen sijoitettiin venäläisiä joukkoja ja Turkuun kerättiin muonaa ja varusteita Ruotsiin aiottua hyökkäystä varten. Turku oli isonvihan aikana venäläisen miehityshallinnon keskus, ensin vuosina 1714–1717 sotilashallinnon ja myöhemmin vuosina 1717–1721 siviilihallinnon.


title: Turun historia

text: Turun akatemian täytyi olla suljettuna vuoteen 1721 saakka, ja se toimi nimellisesti Uppsalan yliopiston yhteydessä, vaikkei varsinaista toimintaa ollutkaan. Myös akatemian kirjapaino sekä kaupungissa toiminut Gezeliusten kirjapaino evakuoitiin Tukholmaan ennen kaupungin miehittämistä. Miehitys ja sota-aika päättyivät Uudenkaupungin rauhaan 1721, mutta ajanjakso painui mieliin, ja sen tapahtumia puitiin muun muassa käräjillä pitkin 1720-lukua. Venäläisiä asettui jonkin verran myös asumaan Suomeen joukkojen vetäydyttyä, eikä maininta venäläissotilaasta lapsen isänä ole kovin harvinainen tuon ajan kirkonkirjoissa. Verisen miehityksen lisäksi suomalaisia verotti rutto, joka vei Helsingissä ja Turussa hautaan joka kolmannen asukkaan. Puolen miljoonan asukkaan kansasta oli jäljellä nälkävuosien, ruton ja isonvihan päättyessä noin 300 000.


title: Turun historia

text: Sodan päättymisen jälkeen kaupungissa koettiin rauhan aika, kunnes hattujen sodan aikana kaupunki miehitettiin jälleen vuosina 1742–1743 pikkuvihan myötä. Pikkuviha oli edelliseen miehitykseen verrattuna paljon verettömämpi ja rauhansopimus, Turun rauha, solmittiin Turussa 7. elokuuta 1743. 1700-luvun jälkipuolisko oli edeltäjäänsä rauhallisempi. Turkulaiset sotilaat kuitenkin osallistuivat muun muassa seitsenvuotiseen sotaan vuosina 1756–1762 ja Kustaan sotaan vuosina 1788–1790.


title: Turun historia

text: 1700-lukua leimasi kaupungissa myös teollisuuden kasvu. Turussa toimi 1700-luvulla kaksi valtakunnan suurimpiin kuulunutta tupakkatehdasta. Laivojen rakentaminen alkoi Turussa vuonna 1732 perustetulla Åbo Gamla Skeppswarf -telakalla, ja telakkateollisuudesta kehittyi aikaa myöten kaupungin merkittävin teollisuudenhaara. Myös asukasluku nousi ja oli vuosisadan vaihtuessa jo noin 11 000. 1700-luvun lopulla myös kulttuuri ja tiede kukoistivat kaupungissa. Tästä esimerkkeinä olivat esimerkiksi ensimmäisen kasvitieteellisen puutarhan ja laboratorioiden perustaminen, sekä Suomen vanhimman sanomalehden Tidningar Utgifne Af et Sällskap i Åbo ilmestyminen vuonna 1771. Vuonna 1790 Turussa perustettiin myös Suomen vanhin yhä toimiva yhdistys, Musikaliska Sällskapet i Åbo eli Turun Soitannollinen Seura.


title: Turun historia

text: Turussa ei ryhdytty minkäänlaiseen vastarintaan venäläisten marssiessa kaupunkiin lokakuussa 1809 Suomen sodan yhteydessä. Elämä Turussa jatkui miehityksestä huolimatta rauhallisena. Turun hovioikeus jatkoi venäläisten saapuessa istuntoaan, ja myöhemmin keväällä Turun piispa Jacob Tengström ja Turun akatemian opettajakunta vannoivat uskollisuudenvalan keisarille.


title: Turun historia

text: Ruotsin hävittyä sodan Venäjän kanssa ja luovutettua Suomen alueen Haminan rauhassa Turusta tuli 1809 Suomen suuriruhtinaskunnan keskushallinnon sijoituspaikka eli autonomisen Suomen pääkaupunki. Turussa oli historiallisen asemansa vuoksi entuudestaan tärkeitä virastoja. Turun tuomiokapituli ja piispa olivat maan johtava kirkollinen auktoriteetti. Turussa sijaitsi yliopisto, ja kaupunki oli Suomen kaupan ja merenkulun keskus. Pääkaupunki siirrettiin kuitenkin Helsinkiin vuonna 1812, koska keisari Aleksanteri I:n mielestä Turku oli ruotsalaismielinen ja liian lähellä entistä emämaata. Myöhemmin Carl Erik Mannerheim, jota pidetään Suomen ensimmäisenä pääministerinä, kommentoi muistelmissaan, että pääkaupungin siirtäminen Turusta Helsinkiin oli hänen mielestään virhe, johon olivat vaikuttaneet suomalaiset "onnenonkijat ja projektimaakarit". Kaupunki säilytti kirkollisen keskuksen asemansa, ja vuonna 1817 Turun hiippakunta muutettiin arkkihiippakunnaksi.


title: Turun historia

text: Suomen pääkaupunkina Turku ehti virallisesti olla vain kolme vuotta, mutta suurimpana kaupunkina Turku pysyi vielä parikymmentä vuotta tämän jälkeen. Uuden pääkaupungin suunnittelijaksi valittiin arkkitehti C. L. Engel, ja viimeisetkin Turkuun jääneet virastot siirrettiin Helsinkiin Turun palon (1827) jälkeen. Turun akatemia, joka oli vielä tuolloin maan ainoa yliopisto, siirrettiin Helsinkiin 1828. Se nimettiin samalla uudelleen "Suomen Keisarilliseksi Aleksanterin Yliopistoksi" ja myöhemmin Suomen itsenäistyttyä siitä tuli Helsingin yliopisto.


title: Turun historia

text: Pohjoismaiden historian tuhoisimman kaupunkipalon jälkeen uuden asemakaavan Turkuun laati Carl Ludvig Engel. Uusi asemakaava oli aikaisempaa väljempi ja paloturvallisempi. Jälleenrakennuksen jälkeen kaupunki oli arkkitehtuuriltaan Euroopan yhtenäisimpiä kokonaisuuksia. 1800-lukua leimasi kaupungin uuden nousun lisäksi kansallinen herätys, fennomania. Perusta liikkeelle oli niin sanotussa Turun romantiikassa.


title: Turun historia

text: 1800-luvun puolivälissä Turku oli Helsingin rinnalla Suomen merkittävin käsityöläiskaupunki. 1870-luvulle mennessä oli kaupunkiin alkanut jo muodostua suuria käsityötehtaita, manufaktuureja. Vuonna 1880 Turusta tuli Suomen ensimmäinen raitiotiekaupunki, kun sinne rakennettiin hevosraitiotie. Raitiotie lakkautettiin jo vuonna 1892 kannattamattomana. Raitiovaunut kuitenkin palasivat kaupunkiin vuonna 1908, jolloin Turkuun perustettiin sähköraitiotieverkosto. Raitiotiet säilyivät Turussa aina 1970-luvulle asti. Turun lisäksi Suomessa on kautta aikain ollut kaksi muuta raitiotiekaupunkia, Helsinki ja Viipuri.


title: Turun historia

text: Teollinen vallankumous höyry- ja sähkökoneineen koettiin Turussa vasta vuoden 1900 tienoilla. Ensimmäinen maailmansota tarjosi kaupungin teollisuudelle piristysruiskeen, sillä vientivaikeudet koskivat kovimmin metsäteollisuutta, jota Turussa ei liiemmin ollut, ja Turkuun oli helppo saada kipeästi kaivattuja raaka-aineita puolueettomasta Ruotsista.


title: Turun historia

text: Heti Suomen itsenäistymisen jälkeen alkaneessa Suomen sisällissodassa Turku oli muiden Etelä-Suomen kaupunkien tapaan punaisten hallinnon alla. Sota oli kuitenkin lyhyt, ja kevään 1918 aikana Turussa olleet punaiset vetäytyivät.


title: Turun historia

text: Turku kärsi pahoja vaurioita toisen maailmansodan pommituksissa. Talvisodassa Turku oli satamansa johdosta Suomen toiseksi pommitetuin kaupunki Viipurin jälkeen. Pommituksissa kuoli 52 ja haavoittui 151 henkeä.


title: Turun historia

text: Jatkosodan pommituksissa osansa sai muun muassa Turun linna, jonka keskelle putosi palopommi juuri sen jälkeen, kun linnan perusteellisesta korjauksesta oli ehditty sopia. Turku ei enää jatkosodan pommituksissa vaurioitunut yhtä pahasti kuin Helsinki, mutta esimerkiksi Martin alue kärsi merkittävää tuhoa. Sota-ajan erityispiirteisiin Turussa lukeutui Iso-Heikkilässä sijainnut "Pikku-Berliiniksi" kutsuttu saksalainen varuskunta, jonka asukkaiden tiedetään ajoittain tuottaneen harmia Turun pienelle juutalaisyhteisölle. Presidentti, marsalkka Mannerheim oli sodan jälkeen sitä mieltä, että pääkaupunki pitäisi siirtää Helsingistä Turkuun, sillä Suomi joutui Moskovan välirauhassa vuonna 1944 luovuttamaan aivan Helsingin vierestä Porkkalan Neuvostoliitolle tukikohdaksi.


title: Turun historia

text: Vielä 1930-luvulla Turkuun kuului lähes yksinomaan kantakaupungin ruutukaava-alue. Sitä ympäröineet Aurajoen pohjois- tai länsipuoliset alueet kuuluivat Kaarinaan, etelä- tai itäpuoliset Maariaan. Vuonna 1939 Turkuun liitettiin osa Kaarinan ja vuonna 1944 osa Maarian kunnasta. Näissä liitoksissa molempien kuntien kirkonkylätkin liitettiin Turkuun, samoin kuin Nummenmäen, Vähä-Heikkilän ja Raunistulan taajaväkiset yhdyskunnat, joista Raunistula oli kuulunut Maariaan, muut Kaarinaan.


title: Turun historia

text: 1960- ja 70-luvut olivat voimakkaan asukasluvun kasvun aikaa, mikä johti tiheään asuttujen lähiöitten, kuten Varissuon ja Runosmäen, rakentamiseen sekä uusiin kunta- ja alueliitoksiin. Vuonna 1967 Turkuun liitettiin loputkin Maarian kunnasta, vuotta myöhemmin Kakskerran saaristokunta ja vuonna 1973 Paattisten kunta. Raisiosta Turkuun on liitetty Mälikkälän, Pahaniemen, Artukaisten, Pansion ja Pernon kaupunginosat. Viimeisimpänä näistä liitettiin Perno alueelle rakennettavan Wärtsilän telakan vuoksi.


title: Turun historia

text: Vuonna 1965 tehtiin päätös, jonka mukaisesti raitiotiet lakkautettiin Turussa vuoteen 1972 mennessä kokonaan. Tällöin Turku menetti toimivan, koko keskeisen kaupunkialueen kattavan liikennejärjestelmän, minkä takia monet ovatkin pitäneet raitioteiden lakkauttamista virheenä.


title: Turun historia

text: Sodan jälkeen Turun keskustasta on purettu monia vanhoja rakennuksia ja tilalle rakennettu moderneja kerrostaloja. Nykyään on pääosin alettu varjella niitä rakennuksia, joita 1800-luvulta ja 1900-luvun alusta vielä on jäljellä. 2000-luvulle tultaessa kaupungin väestönkasvu on tasoittunut.


title: Puupyton

text: Puupyton eli vihreä puupyton ("Morelia viridis") on myrkytön kuristajakäärme, jota tavataan Uudessa-Guineassa, Indonesian saarilla ja Cape Yorkin niemimaalla.


title: Puupyton

text: Aikuiset puupytonit ovat yleensä n. 90–120 cm:n pituisia, mutta yli kaksimetrisiä yksilöitä on havaittu. Väritykseltään laji on kirkkaan vihreä, jonkan joukossa on keltaisia tai valkoisia hajanaisia viivoja. Tasaisen värin joukossa voi olla joko samanvärisiä tai sinisiä laikkuja ympäri kehoa. Lajista on olemassa myös sinivihreä värimuunnos.


title: Puupyton

text: Pyypytonia tavataan Indonesian Misoolista, Salawatista, Arun saarilta, Schouten saarilta ja suurelta osalta läntistä Uutta Guineaa. Papua-Uudessa Guineassa lajin levinneisyysalue käsittää lähimmät saaret mereltä n. 1 800 metrin säteeltä ja Normanbyn saari sekä d'Entrecasteauxin saaret. Australiassa laji elää Queenslandissa Cape Yorkin niemen itärannikolla. Lajin elinympäristöä ovat sademetsät ja pensaikot.


title: Puupyton

text: Puupyton on ovipaarinen, naaras munii 1–25 munaa per parittelu. Luonnossa naaras hautoo ja suojelee munia maassa. Vastakuoriutuneet poikaset ovat kirkkaankeltaisia tai tiilenpunaisia. Parissa vuodessa väri muuttuu kirkkaanvihreäksi.


title: Outlaw country

text: Outlaw country oli merkittävä countrymusiikin tyylisuunta 1960- ja 1970-luvuilla.


title: Outlaw country

text: 1960-luvulla Nashvillen countrymusiikin tuottajat halusivat levyilleen yhä suurempaa kuulijakuntaa ja siten suurempia markkinoita. Countrymusiikki oli aina Jimmie Rodgersin ja Hank Williamsin ajoista lähtien perustunut tietynlaiseen rosoisuuteen ja vapauteen. Nyt tuottajat alkoivat rajoittaa artistien musiikillisia vapauksia ja studioäänityksiin panostettiin ihan eri tavalla. Nashville-pohjainen countrymusiikki imi yhä enemmän vaikutteita popmusiikista, kappaleissa alkoi esiintyä taustalaulantaa ja päävokalisti lauloi hyräilemällä.


title: Outlaw country

text: Niinpä syntyi outlaw country vastavetona Nashvillen muuttuneelle musiikille. Artistit kuten Willie Nelson ja Waylon Jennings halusivat tehdä musiikkia yhtä vapaasti kuin esimerkiksi The Beatles, The Rolling Stones ja Bob Dylan. Tyyli imi vaikutteita Texasin rock- ja folkpiireistä. Nelson ja Jennings luopuivat sliipatuista imagoistaan ja kasvattivat pitkän tukan ja parran. Outlaw countryn kappaleissa laulettiin usein päihteistä ja niiden käytöstä.Suomessa Outlaw countrysta on ottanut vaikutteita yhtye Freud Marx Engels & Jung.


title: Waylon Jennings

text: Waylon Arnold Jennings (15. kesäkuuta 1937 – 13. helmikuuta 2002) oli yhdysvaltalainen countrymusiikin laulaja, kitaristi ja basisti. Hän oli yksi outlaw countryn näkyvimmistä hahmoista ja voitti uransa aikana muun muassa kaksi Grammy-palkintoa.


title: Waylon Jennings

text: Jennings syntyi Littlefieldin pikkukaupungissa Teksasissa Lorene Beatrice Shipleyn ja William Alvin Jenningsin perheeseen. Hän opetteli kitaransoiton jo kahdeksan vuoden ikäisenä ja perusti ensimmäisen yhtyeensä kaksi vuotta myöhemmin.


title: Waylon Jennings

text: Nuorena Jennings työskenteli radion DJ:nä. Hän jätti high schoolin kesken keskittyäkseen musiikkiin. Alkuvuodesta 1959 hän ryhtyi uuden ystävänsä Buddy Hollyn keikkabasistiksi. 3. helmikuuta hän ei lähtenyt Hollyn, Ritchie Valensin ja The Big Bopperin eli J. P. Richardsonin kuolemaan johtaneelle lennolle annettuaan paikkansa The Big Bopperille. Näin Jennings vältti täpärästi kohtalokkaan lento-onnettomuuden. Ennen lennolle lähtemistään Hollyn väitetään toivottaneen Jenningsille tämän bussin jäätymistä paikalleen; Jennings oli vastannut Hollylle toivottamalla, että yhtyeen lentokone putoaa. Jennings kertoi vuonna 1996 julkaistussa omaelämäkerrassaan sanojensa jääneen vaivaamaan häntä vuosiksi niiden käytyä toteen.


title: Waylon Jennings

text: Jennings jatkoi työtään radiossa, kunnes sai sooloartistina levytyssopimuksen A&M Recordsilta. Julkaistuaan muutamia hittisinglejä hän siirtyi RCA Victorille ja siirtyi vuonna 1965 Nashvilleen, Tennesseehen.


title: Waylon Jennings

text: Vuonna 1969 Jennings solmi neljännen ja viimeisen avioliittonsa, Jessi Colterin kanssa. Avioliitto kesti Jenningsin kuolemaan.


title: Waylon Jennings

text: Jenningsin uraa varjosti tuohon aikaan paitsi heikko menestys, myös riippuvuus amfetamiinista. Hän käytti myös kokaiinia, mutta palasi vuonna 1973 musiikkibisnekseen Atlantic Recordsilla. Hän oli 1970-luvulta alkaen yhdysvaltalaisen countrymusiikin suurimpia nimiä.


title: Waylon Jennings

text: Soolouransa ohella Jennings kuului jäsenenä The Highwaymen -kokoonpanoon yhdessä Johnny Cashin, Kris Kristoffersonin ja Willie Nelsonin kanssa. Musiikkialan ulkopuolella Jennings tuli tunnetuksi television kertojana.


title: Waylon Jennings

text: Jennings oli jo vuonna 1972 toipunut vakavasta hepatiitista. Vaikka hän selvisi kuntoutuksella kokaiiniongelmastaan jo 1980-luvulla, hän kärsi myöhempinä vuosina huomattavista terveysongelmista, kuten kakkostyypin diabeteksesta ja sydänvaivoista.


title: Waylon Jennings

text: Jennings jatkoi uraansa läpi 1990-luvun ja piti viimeisen esiintymisensä syksyllä 2001. Hänet valittiin samoihin aikoihin Country Music Hall of Fameen.


title: Waylon Jennings

text: Jenningsin vasen jalka amputoitiin 19. joulukuuta 2001. Hän kuoli vajaan kahden kuukauden kuluttua tästä 64-vuotiaana Arizonassa diabeteksen komplikaatioihin. Hänellä on neljä omaa lasta, Waylon Albright (Shooter), Buddy Dean, Terry ja Julie, ja tytärpuoli Jennifer. Waylon Jenningsin äiti kuoli Teksasissa 84 vuoden ikäisenä 22. maaliskuuta 2006.


title: Álvaro Negredo

text: Álvaro Negredo Sánchez (s. 20. elokuuta 1985 Madrid) on espanjalainen jalkapalloilija, pelipaikaltaan hyökkääjä. Hän edustaa turkkilaista Beşiktaşia.


title: Álvaro Negredo

text: Negredo tunnetaan lempinimellä "La fiera de Vallecas" ().


title: Álvaro Negredo

text: Negredo on madridilaisen Rayo Vallecanon kasvatti. Hän debytoi kaudella 2004–2005 Segunda División B:ssä pelanneessa Rayon edustusjoukkueessa ennen siirtymistään Real Madridin B-joukkueeseen Castillaan.


title: Álvaro Negredo

text: Kaudella 2005–2006 Negredo pelasi yhdessä Roberto Soldadon kanssa Castillan hyökkäyksessä ja teki neljä maalia. Seuraavalla kaudella Soldadon lähdetty lainalle Osasunaan Negredo osoitti kykynsä pelata puhtaana kärkipelaajana tekemällä 18 maalia Segunda Divisiónissa. Maalit eivät kuitenkaan pelastaneet joukkuetta putoamiselta.


title: Álvaro Negredo

text: Real Madridin edustusjoukkueessa Negredo pelasi vain ystävyysotteluita. Kesällä 2007 hän siirtyi juuri ensimmäistä kertaa historiassaan Primera Divisióniin nousseeseen Almeríaan, jota hän edusti kahden kauden ajan ja oli molemmilla joukkueen paras maalintekijä. Kaudella 2007–2008 hän teki 13 ja kaudella 2008–2009 19 maalia.


title: Álvaro Negredo

text: Real Madrid sisällytti Negredon Almería-sopimukseen takaisinosto-oikeuden, jonka se käytti heinäkuussa 2009. Seura kuitenkin myi hänet edelleen Sevillaan vastaavanlaisen oikeuden kera elokuussa 2009. Hän teki ensiesiintymisensä joukkueessa 31. elokuuta 2009 kauden avausottelussa Valenciaa vastaan. Kaksi viikkoa myöhemmin toisessa ottelussaan hän onnistui maalinteossa Osasunaa vastaan.


title: Álvaro Negredo

text: Espanjan maajoukkueessa Negredo debytoi 10. lokakuuta 2009 MM-karsintaottelussa Armeniaa vastaan.


title: Ramenskojen lentoasema

text: Ramenskojen lentoasema eli Žukovskin lentoasema (ICAO-koodi UUBW) on 35 kilometriä lounaaseen Moskovasta sijaitseva venäläinen lentokenttä Ramenskojen ja Žukovskin kaupunkien välillä.


title: Ramenskojen lentoasema

text: Lentoasema kuuluu Gromovin lentotekniikan tutkimuslaitokseen, joka sijaitsee kentän alueella. Kenttää käyttävät myös muun muassa Venäjän turvallisuuspalvelu FSB, Venäjän hätätilaministeriö ja Venäjän sisäministeriö. Sotilaallisen toiminnan lisäksi kenttää käytetään nykyään lentorahdin kuljetuksiin, toisin sanoen kenttä on yhteiskäyttöinen.


title: Ramenskojen lentoasema

text: Kentän betoninen pääkiitotie on Euroopan pisin, 5 403 metriä. Kiitoteiden suunnat ovat 120 ja 300 astetta. Kentän korkeus merenpinnasta on 115 metriä. Pitkän kiitotien takia kenttä oli aikanaan määrätty Buran-avaruussukkulan varalaskupaikaksi.


title: Ramenskojen lentoasema

text: Parittomina vuosina järjestettävä suuri ilmailunäyttely MAKS tapahtuu Ramenskojen kentällä.


title: Robin Shou

text: Shou Wan Por' (s. 17. heinäkuuta 1960 Brittiläinen Hongkong) (tunnetaan paremmin nimellä Robin Shou) on hongkongilaislaissyntyinen näyttelijä joka on sittemmin menestynyt amerikkalaisessa elokuvateollisuudessa. Hänen tunnetuimpia rooleja ovat Liu Kang elokuvissa "Mortal Kombat" ja "" sekä Gobei elokuvassa "Beverly Hills Ninja".


title: Talisa Soto

text: Talisa Soto (syntymänimeltään Miriam Soto, s. 27. maaliskuuta 1967, Brooklyn, New York) on yhdysvaltalainen näyttelijä ja malli.


title: Talisa Soto

text: Soton vanhemmat ovat kotoisin Puerto Ricosta. He muuttivat Yhdysvaltoihin 1950-luvulla. Soto syntyi Brooklynissä, New Yorkissa, mutta hänen perheensä muutti Northamptoniin, Massachusettsin osavaltioon Soton ollessa lapsi.


title: Talisa Soto

text: Soto aloitti mallinuransa vuonna 1982 ollessaan 15-vuotias. Saatuaan kielteisen vastauksen "Ford modeling agency"-toimistosta vuonna 1985, hän solmi pian sopimuksen "Click Model Management"-mallitoimiston kanssa ja muutti Eurooppaan. Hän toimi mallina etenkin Italiassa ja Ranskassa.


title: Talisa Soto

text: Soto palasi takaisin Yhdysvaltoihin vuonna 1988. Hän sai pian debyyttiroolinsa elokuvasta "Mafia skidi" (1988). Vuonna 1989 Soto esiintyi James Bond-elokuvassa "007 ja lupa tappaa". Sittemmin Soto on esiintynyt useissa elokuvissa, joista huomattavimmat olivat "Mortal Kombat" ja "Mortal Kombat 2 – hävitys".


title: Talisa Soto

text: Soto oli naimisissa australialaisen näyttelijän Costas Mandylorin kanssa vuosina 1997–2000. Nykyään Soto on naimisissa näyttelijä Benjamin Brattin kanssa. He avioituivat 13. huhtikuuta 2002 ja heillä on kaksi lasta, Sophia Rosalinda Bratt (s. 6. joulukuuta 2002) ja Mateo Bravery Bratt (s. 3. lokakuuta 2005).


title: Veriveljet (elokuva)

text: Veriveljet ("Basket Case") on vuonna 1982 tehty kauhuelokuva. Elokuvan on ohjannut Frank Henenlotter ja pääosissa ovat Kevin Van Hentenryck ja Terri Susan Smith. Elokuvalle on myös tehty kaksi jatko-osaa, jotka on kummatkin ohjannut Henenlotter ja pääosassa nähdään Van Hentenryck.


title: Veriveljet (elokuva)

text: Elokuva kertoo Duanesta joka muuttaa New Yorkiin, Duane kantaa aina mukanaan koria, jolle hän puhuu ja joskus antaa sille ruokaakin. Duanen korin sisällä asuu hänen mielipuolinen ja epämuodostunut siamilainen kaksonen Belial. Vuosia sitten lääkäri erotti heidät toisistaan ilman toistensa suostumusta ja nyt Belial on raivoissaan siitä. Mutta yllättäen Duane rakastuu kauniiseen Sharoniin ja saa Belialin vihat päälleen. Kukaan ei ole enää turvassa Belialin vihalta...


title: Rata-SM (rata-autoilu)

text: Rata-SM on rata-autoilun Suomen-mestaruussarja, jossa kilpaillaan useissa rata-autoluokissa. Luokat, joissa kilpaillaan Suomen mestaruudesta, vaihtelevat vuosittain. Kaudella 2009 SM-arvo oli GT3 Nordic, Formula 3 ja Formula Renault 2.0 -luokilla. Formula Fordissa kilpailtiin Suomen juniorimestaruudesta (SJM). Kilpailussa on mukana myös useita lisäluokkia ja vierailevia luokkia, kuten Legends, BMW Xtreme ja Super Touring/V1600.


title: Rata-SM (rata-autoilu)

text:
Kaudella 2010 Suomen mestaruudesta ajettiin kahdessa luokassa. Formula Renaultissa ja GT Finnish Championshipissa. Formula Fordeilla oli edelleen SJM-arvo. Kaudella ajetaan viisi osakilpailua kahdessa eri maassa.
2011 yhdelläkään luokalla ei ole SM-arvoa GT3:n ja FR2.0:n loputtua. Formula Ford jatkaa SJM-arvoisena.


title: Rata-SM (rata-autoilu)

text:
Kaikki luokat ajavat aika-ajon, joka koostuu kahdesta 20 minuuttia kestävästä osiosta. Ensimmäinen osio määrää lähtöjärjestyksen 1. kilpailulähtöön ja toinen osio 2. kilpailulähtöön. Autot ovat yhtä aikaa radalla ja nopeimman kierroksen ajanut lähtee 1. ruudusta, toiseksi nopeimman 2. ruudusta jne.
Osakilpailu käsittää jokaisessa luokassa normaalisti kaksi lähtöä. Super Touring luokassa 1. lähtö on lyhyt "sprint"-lähtö pituudeltaan noin 30 km. 2. lähtö eli "päälähtö" on Super Touring -luokassa noin 70 km pitkä samoin kuin GT3 Nordic -luokassakin. Formula 3 -luokassa lähdöt ovat noin 50 km, Formula Ford ja Formula Renault 2.0 luokissa 35 km ja muissa luokissa 35-30 km pitkä. Super Touringin päälähdössä ja GT3 Nordic -luokan lähdöissä on pakollinen varikkokäynti. Varikkokäynnin saa tehdä vain kun "Pit Stop Window" on auki. Super Touring luokassa varikkokäynnin aikana vaihdettava vähintään yksi rengas. Jos rengasta tai renkaita ei haluta vaihtaa, täytyy rengas irrottaa, koskettaa maahan ja kiinnittää uudelleen. GT luokassa täytyy tehdä vähintään 45 sekuntia kestävä varikkokäynti, jonka aikana ei tarvitse vaihtaa renkaita. Pysähdyksen aikana voi vaihtaa kuljettajaa, mutta se ei ole pakollista. Lähdöissä lähdetään lähtöruudukosta valolähetyksellä. Poikkeuksena GT3 Nordic luokka jossa lähdetään lentävällä lähdöllä.


title: Rata-SM (rata-autoilu)

text: Täyspitkät SM-lähdötSuper Touringin "sprint"-lähdötFormula Renault 2.0 -luokan lähdötAika-ajopisteet


title: Asuntomarkkinoiden romahdus Suomessa 1990

text: Asuntomarkkinoiden romahdus Suomessa vuonna 1990 oli tapahtumasarja, jossa asuntojen hinnat nousivat voimakkaasti 1980-luvun lopulla ja romahtivat muutamassa vuodessa taloudellisen laman myötä. Samalla romahti huipussaan vuonna 1990 ollut asuntotuotanto kuuden vuoden aikana runsaaseen neljännekseen. Suuri joukko kotitalouksia ylivelkaantui ja joutui vakaviin taloudellisiin vaikeuksiin. Rakennusalan työttömyys nousi huippulukuhin ja huomattava osa alan resursseja siirtyi muille aloille. Rakennusalan konkurssit lisääntyivät rajusti ja kohdistuivat myös kaikkein suurimpiin yrityksiin.


text: Suomen asuntomarkkinoiden peruspiirteitä 1980- ja 1990-luvuilla olivat asuntojen hintojen ja asuntotuotannon määrän voimakkaat vaihtelut. Niistä kehittyi 1980-luvun lopulla asuntojen "hintojen nopea nousu", nousun jälkeinen "hintaromahdus" ja laman jälkeinen "uusi nousu" vuosituhannen vaihteeseen tultaessa.


text: Suomessa koko 1980-luvun ajan tuotannon kasvu oli tasaista, noin 4 % vuodessa, ja työllisyys pysyi korkeana. 1980-luvun puolivälissä pitkään jatkuneesta asumiskulutuksen kasvusta huolimatta Suomessa asuttiin vielä ahtaasti verrattuna esimerkiksi muihin Pohjoismaihin. Kuluttajilla oli painetta kasvattaa asumisväljyyttä. Vuokrasääntely supisti saman aikaisesti vuokra-asuntotarjontaa, joka oli vielä pienasuntovaltaista. Vuokra-asunnoista siirtyi väestöä omistusasuntoihin.


text: Asteittainen rahamarkkinoiden vapautuminen helpotti huomattavasti kotitalouksien lainansaantia vuosikymmenen puolivälin jälkeen. Vuosina 1987–1989 reaalikorot laskivat ja korkojen verovähennysoikeus pysyi pääosin entisellään.


text: Samanaikaisesti kun asuntomarkkinoilla vuokra-asunnoista oli muuttopainetta omistusasumiseen ja asumisväljyyttä haluttiin parantaa, oli työllisyysaste hyvä ja talouden kasvu sekä kuluttajien tulo-odotukset olivat suotuisat. Kun korkotaso oli matala ja lainansaanti helpompaa, kysyntä aiheutti asuntolainamäärän nopean kasvun, mikä puolestaan kanavoitui hintojen rajuna nousuna.


text: Rahoitusmarkkinoiden vapauttamisella ja lainanannon nopealla kasvulla oli merkittävä vaikutus hintojen nousuun. Sen sijaan asuntojen hintakuplan rooli hintojen nousussa ja laskussa oli vähäinen.


text: Asuntojen hintojen nousu alkoi vuoden 1986 lopulla ja jatkui lähes vuoden 1989 puoliväliin asti. Vaikka nousun perusteet olivat reaalitaloudessa, odotukset nousun jatkumisesta ruokkivat nousuvauhtia.


text: Suomen talous kääntyi laskuun vuoden 1990 puolivälissä. Lasku jyrkkeni saavuttaen pohjan vuoden 1993 loppupuolella. Työttömyys kasvoi nopeasti ollen vuonna 1994 jo yli 18 %. Korot nousivat vuodesta 1989, ja korkotaso heitteli voimakkaasti vuoteen 1993. Kotitalouksien tulot supistuivat. Muuttoliike hiljeni.


text: Asuntojen hinnat kääntyivät laskuun jo vuoden 1989 puolivälissä. Vuonna 1989 rakennettiin 64 000 asuntoa. Kovan rahan asunnoille ei löytynyt ostajia, vaan ne jäivät myymättä ja tyhjinä grynderiyhtiöiden harteille. Vuonna 1990 aloitettiin 69 000 asunnon rakentaminen, kahden vuoden kuluttua 40 000:n, ja vuonna 1996 aloitettiin vain 19 000 asunnon rakentaminen. Suuria rakennusyhtiöitä, esimerkiksi Haka ja Polar, ajautui yrityssaneeraukseen tai konkurssiin.


text: Lama iski pahiten omistusasuntojen ylivelkaantuneisiin kotitalouksiin. Kun laina oli otettu korkean hinnan aikana, korkeiden korkojen ja tulojen supistumisen myötä monet kotitaloudet eivät kyenneet hoitamaan velkojaan. Asuntojen hintojen laskiessa myös vakuusarvot laskivat jopa alle velan arvon. Monet kotitaloudet olivat pakotettuja myymään asuntonsa alle aikoinaan maksamansa hinnan ja myös alle velan määrän.


text: Maan kokonaistuotanto kääntyi kasvuun vuoden 1993 puolivälissä ja reaalikorot kääntyivät laskuun. Työllisyystilanne kääntyi parempaan päin seuraavana vuonna ja muuttoliike kiihtyi jälleen. Asuntojen hinnat kääntyivät nousuun vuoden 1996 alussa. Asuntotuotanto kääntyi kasvuun saman vuoden lopulla.


text: Asuntomarkkinoiden tilanne ja reaktiot olivat 1980-luvun ylikuumenemisen aikaan varsin samankaltaisia kaikilla alueilla koko maassa. Laman jälkeen 1990-luvun jälkipuoliskolla asuntomarkkinoiden kehitys maan eri osissa alkoi selvästi eriytyä. Tilanne on näin 2000-luvun ensimmäisen vuosikymmenen lopulla oleellisesti erilainen.


text: Suomessa lyhyellä tähtäimellä asuntojen hintoihin on liittynyt voimakkaita vaihteluita. Pitkällä ajanjaksolla tarkasteltaessa asuntojen hintojen ja muiden kuluttajahintojen kasvu on kuitenkin samaa luokkaa.


text: Kaavoitetun, rakennuskelpoisen maan riittävä tarjonta on perusedellytys asuntomarkkinoiden vakaalle kehitykselle. Maantarjontakaan ei voi kuitenkaan estää yleisestä taloudellisesta kehityksestä seuraavia hinta- ja tuotantomäärävaihteluita. Suomessa asuntojen hintakehitykseen vaikuttavat voimakkaasti myös muun muassa yleinen kuluttajahintojen kehitys, inflaatio, korko- ja palkkataso sekä työttömyysaste.


text: Julkisessa keskustelussa on usein väläytelty uuden asuntokuplan syntymistä Suomeen. Asuntojen hinnat ovat nousseet tasaisesti, ja reaalinen keskihinta oli 2005 sama kuin huippuvuonna 1989. Pellervon taloudellinen tutkimuslaitos ennusti 2005 asuntojen hinnan laskevan suurissa kaupungeissa keskimäärin 2–4 % vuodessa 2006–2008.


text: Tilanne on kuitenkin erilainen kuin 1990. Asuntomarkkinat eivät ole enää homogeeniset läpi maan vaan paikallisesti eriytyneet, ja talous on osa Euroopan talousaluetta. Asiaa kommentoi Rahoitustarkastuksen johtaja Kaarlo Jännäri helmikuussa 2007:


title: Re-Animator

text: Re-Animator on vuonna 1985 tehty kauhuelokuva. Elokuvan on ohjannut Stuart Gordon ja pääosassa on Jeffrey Combs. Elokuva perustuu löyhästi H.P. Lovecraftin novelliin "Herbert West - elvyttäjä".


title: Re-Animator

text: Elokuva kertoo nuoresta lääkäristä, Herbert Westistä, joka on kehittänyt seerumin, joka herättää kuolleet henkiin. Hänen kollegaansa Carl Hilliä seerumi kiinnostaa kovasti ja hän on päättänyt varastaa sen itselleen. Carl ei kuitenkaan tiedä, että kuolleiden henkiin herättäminen tekee niistä mielipuolisia ja väkivaltaisia. Herbertin huonetoveri Dan Cain aikoo kuitenkin pysäyttää tämän seerumin aikaansaannoksen.


title: Re-Animator

text: "The New York Timesin" kriitikot valitsivat "Re-Animatorin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Paha aavistus

text: Paha aavistus () on Mennan Yapon ohjaama elokuva vuodelta 2007. Elokuvan pääosissa näyttelevät Sandra Bullock ja Julian McMahon. Elokuva sinänsä sai Yhdysvalloissa huonot arvostelut, mutta Sandra Bullockin näyttelijäntyötä on kehuttu.


title: Paha aavistus

text: Hansonien perheen isä Jim (Julian McMahon) menehtyy tuhoisassa auto-onnettomuudessa. Paikallinen sheriffi vie suruviestin hänen Linda-vaimolleen (Sandra Bullock) ja heidän kahdelle tyttärellensä. Seuraavana aamuna kun Linda herää hän huomaa kauhukseen, että Jim syö aamiaista täydessä ruumiinvoimassaan. Seuraavana aamuna Jim on kuitenkin taas kuollut. Linda alkaa selvittää asiaa ja kamppailee samalla oman mielenterveytensä kanssa. Linda hakee apua, mutta häntä ei tunnuta ymmärrettävän ja selittämättömiä asioita tapahtuu toisensa jälkeen.


title: Yleisurheilu kesäolympialaisissa 1912

text: Vuoden 1912 kesäolympialaisissa Tukholmassa järjestettiin yleisurheilussa 30 kilpailutapahtumaa, kaikki miehille.


title: Kuohari

text: Kuohari on perinteinen ammattikunta, jonka tehtävä on kuohita uros-eläin, eli poistaa tältä kivekset. Kuohittu eläin on kuohilas. ("Eri eläinlajien kuohilaiden nimityksiä löytyy artikkelista kastraatio") Kuohareita pidettiin usein likaisina tai vastenmielisinä samaan tapaan kuin joissain paikoissa niitä, jotka teurastivat arvokkaimpia ja rakkaimpia eläimiä hevosia, tai teloittivat ihmisiä. Kuoharin työ saattoi olla alimpien sosiaaliluokkien työtä, sillä jos vain melkein mitä tahansa muuta työtä oli saatavilla, siihen mentiin mieluummin. Kuohintaan liittyvästä vastenmielisyydestä kertoo jo kuoharin ammatin olemassaolo. Eläimet olisi pystytty kuohitsemaan itse, kun usein eläimet teurastettiinkin itse. Joillain alueilla kuohinta tehtiin kuitenkin itse ilman sen kummempia inhon tunteita, esimerkiksi Lapissa poroja ei kuohittu millään teräaseella vaan poro purtiin eli kivekset murskattiin puremalla jolloin ei tehty vertavuotavaa avohaavaa.


title: Kuohari

text: Suomessa kuohari oli usein myös noita, ja kuoharin työhön kuului usein loitsujen lukeminen työn onnistumiseksi, varsinkin tulehdusten ehkäisemiseksi. Noita saattoi tehdä kuoharin töitä, koska noidan maine oli jo muutenkin ristiriitainen. Kristillisenä aikana noitiin kohdistui sekä suurta arvostusta, että suurta inhoa ja pelkoa, pitkälti samaan tapaan kuin vainajiin ja jollain tavoin myös pyhään eläimeen karhuun. Sekä noitia, vainajia että karhuja kunnioitettiin erityisen yliluonnollisuuden ja suurten voimien vuoksi, mutta myös pelättiin vieraan henkimaailman arvaamattomina edustajina.


title: Kuohari

text: Kuoharin työvälineenä oli veitsi tai puukko, joka desinfioitiin tulella ennen kuohintaa. Tulen desinfioiva vaikutus käsitettiin myyttisen maailmankuvan puitteissa ja käsittein. Tulella käsittelyn tarkoitus oli kerätä veitseen taikavoimaa tai haltijoita, tulen väkeä, joka tunnetusti karkotti muita, sairauksia aiheuttavia väkiä. Itse kuohinta-asekin on loitsujen mukaan syntynyt tulen tapaan taivaasta pudoten.


title: Kuohari

text: Hygienian käsite oli pitkään tuntematon kansan keskuudessa, kunnes peruskoulutus alkoi sitä levittää, mutta taikatempuksi käsitetyn tulella puhdistuksen vaikutus oli joka tapauksessa hygieeninen. Itse asiassa vanhan lääketieteen mukainen hygienia ei aina painottanut tulen käyttöä ihmisen tai eläimen kehon käsittelyyn tarkoitettujen välineiden puhdistuksessa, ja sen oppien mukaan saatettiin käyttää väkeviä nesteitä (kuten alkoholia), ja niiden puuttuessa myös vettä. Tämä oli paitsi myyttisen maailmankuvan, myös nykylääketieteen vastaista, veden haltijat kun juuri olivat pahimpien sairastuttajien joukossa, ja vesi ei tehokkaasti tuhonnut sairauksia aiheuttavia mikro-organismeja.


title: Kuohari

text: Nykyisin kuohinnan tekee länsimaissa yleensä eläinlääkäri.


title: Sinä ja minä

text: Sinä ja minä on Dingon läpimurtokappale ja ensimmäinen singlejulkaisu vuodelta 1984. Kappaleesta tehtiin myös musiikkivideo, joka näytettiin Levyraadissa, ja kappale voitti levyraadin. Singlen B-puolella on kappale ”Lakatut varpaankynnet”. Single julkaistiin vuonna 2004 uudelleen CD-muodossa. Vuoden 2004 painos on sisällöltään täysin sama kuin alkuperäinen, vuoden 1984 versio.


title: Sinä ja minä

text: Single nousi Suomen virallisen singlelistan sijalle 3.Vuonna 1999 julkaistiin kokoelmalevy "Parhaat, jonka johdosta julkaistiin PROMO-single radioasemien soitettavaksi.


title: Levoton Tuhkimo

text: Levoton Tuhkimo on Dingon singlejulkaisu vuodelta 1984. Kappale on yksi Dingon kaikkien aikojen menestyneimmistä. ”Levoton Tuhkimo” oli 20 viikkoa Yleisradion TOP-listalla, kunnes Yleisradio muutti listan sääntöjä ja rajoitti kappaleiden listaviikkojen määrää. ”Levottomasta Tuhkimosta” tehtiin remix-versio vuonna 1992.


title: Levoton Tuhkimo

text: Mari-Leenin esittämä ”Levottoman Tuhkimon” cover-versio ”Rahutu Tuhkatriinu” nousi Virossa listahitiksi 2006. Suomalainen metalliyhtye HIM teki version ”Levottomasta Tuhkimosta” vuonna 1999.


title: Levoton Tuhkimo

text:
”Levottoman Tuhkimon” kosketinsoitinriffin on tehnyt Tuomo Vähä-Pesola. Pertti Neumann on kuitenkin säveltänyt kappaleen kokonaan. Kappale levytettiin seuraavana vuonna, 1984, ja levyllä koskettimia soittaa Pete Nuotio. Porin käräjäoikeus päätti vuonna 2004, että ”Levottoman Tuhkimon” sovituksesta vastaavat Pave Maijanen, Jonttu Virta sekä Vähä-Pesola.
Scandinavian Music Group levytti klassikkokappaleesta oman versionsa keväällä 2008. Kappale julkaistiin Dingon tribuuttialbumin "Melkein vieraissa – Nimemme on Dingo" ensimmäisenä singlenä.


title: Autiotalo

text: Autiotalo on Dingon singlejulkaisu syksyltä 1984 ja samalla kaikkien aikojen menestynein Dingon single. "Autiotalo" on myös yhtyeen tunnetuimman kokoonpanon ensimmäinen levytys. Kappale nousi Suomen virallisen singlelistan ensimmäiselle sijalle.